title: Hemmo Paskiainen

text: Sarjakuvan päähenkilö Armas Paskiainen on keski-ikäinen, lyhytkasvuinen ja lipevän oloinen mieshenkilö, jolla on kapeat, mustat viikset. Hän pukeutuu pikkutakkiin, valkoiseen kauluspaitaan, solmioon, kiillotettuihin kenkiin ja suoriin housuihin niin töissä kuin vapaa-aikanaankin ja asuu ilmeisesti rivitaloasunnossa pääkaupunkiseudulla. Kesänsä hän viettää mökillään saaristossa ja torailee naapureidensa kanssa. Hänellä on omistuksessaan myös omaa metsämaata, mutta hakee joulukuusen aina naapurin metsästä, saita kun on. Paskiainen on syntynyt vuonna 1956 ja on 47-vuotias. Strippien lähtöidea rakentuu yleensä sille, että Paskiainen keksii helpon tavan rikastua ja nämä tilanteet ajautuvat sosiaalisesti häpeälliseen tilanteeseen tai muuhun haaveriin. Hän on muun muassa joutunut vankilaan ja hirttäytynyt joidenkin sarjakuvien lopussa. Paskiainen on täysin uusavuton eikä hän osaa käyttää edes purkinavaajaa saamatta teho-osastohoitoa vaativia vammoja.


title: Hemmo Paskiainen

text: Paskiaisella on Hilma-niminen vaimo, jota nähdään suhteellisen harvoin ja jonka ulkonäkö vaihtelee jonkin verran. Joissain ensimmäisissä stripeissä vaimon nimi oli tosin Unelma. Hilma on stereotypia määräilevästä ja toisinaan kevytkenkäisestäkin kotirouvasta, jonka mielipuuhia ovat ostoksilla käyminen, juoruaminen ja kodin sisustaminen. Hänen nalkutustensa tavallisin aihe on hänen aviomiehensä oletetut avioliiton ulkopuoliset suhteet. Armas Paskiaisella on tapana tuoda kesäisin vaimonsa ja poikansa lähtiessä anoppinsa luokse lomamatkalle aviosänkyynsä rakastajattarensa, joka on jokin kaunis vaaleaverikkö. Toisinaan on nähty suorastaan suomalaisesta sotahistoriasta ammentavia pornograafisia panoraamoja. Kesäromansseilla on tapana jäädä lyhytikäisiksi, sillä naisystävät kyllästyvät Paskiaiseen hänen huonojen käytöstapojensa vuoksi tai siitä syystä, että vaimo palaa kesken lomamatkan kotiinsa hakemaan jotakin unohtunutta matkatavaraa (ja yllättää hänet itse teosta).


title: Hemmo Paskiainen

text: Paskiainen on työskennellyt erilaisia yhteiskuntaluokkia edustavissa ammateissa ruotsinkielisten uutisten ankkurista kilpahiihtäjään ja tähtitieteilijään, mutta useimmiten hän on vain tavallinen proletaari, kuten konttoristi tai juoksupojan apulainen. Hänen porvarilliset esimiehensä ovat varakkaita, sikaria tupruttelevia kapitalistipamppuja, jotka on kuvattu kaunaisesta sosialistisen realismin näkökulmasta. Armas Paskiainen (tai Armas Paskiaista muistuttava uskonnollisen virantoimituksen puitteissa toimiva henkilö) on myös pyrkinyt indoktrinoimaan nuorisoa kristinuskon propagandan mukaiseen maailmankuvaan, mutta yritys on päättynyt masturbaatioon.


title: Hemmo Paskiainen

text: Armas Paskiainen ei ole paras mahdollinen isä pojalleen. Hän itse pyrkii parhaansa mukaan suojelemaan lastaan alkoholilta, seksiltä, väkivallalta ja kaikelta kapitalistiselta pahuudelta, mutta näyttää itse huonoa esimerkkiä juoden, kiroillen ja katsellen naisia halventavia lehtiä. Paskiaisen lempilukemistoa näyttäisivät olevan pamfletti "Aku Ankan kauhunhetket Pekingissä" ja pornolehti Kallu, jonka nimi on yhdistelmä todellisten miestenlehtien Kalle ja Jallu nimistä. Joskus Paskiainen on antanut jälkikasvulleen ruumiillista kuritusta ja hän menettää malttinsa todella helposti. Jälkeläinen imee vaikutteensa muita teitä pitkin ja hän on tietoisempi "maailman pahuudesta" kuin Armas Paskiainen tietää tai uskottelee itselleen.


title: Hemmo Paskiainen

text: Armas Paskiainen ja hänen poikansa kavereineen on piirretty eri tyylillä kuin sarjakuvan useimmat muut hahmot. Suurin osa Paskiainen-stripin kertakäyttöisistä sivuhahmoista on piirretty hyvin realistisesti, ja heidän ruumiinsa mittasuhteet ovat samat kuin oikealla ihmisellä. Itse sarjakuvan päähenkilö on sen sijaan piirretty siten, että hän ulottuu muita hahmoja korkeintaan vyötäröön saakka. Paskiaisella on eräänlainen pitkänmuotoinen "kuono" ja hänen päänsä on noin kolmasosa koko vartalon pituudesta. Kummallista kyllä, Paskiaisen asunnon kaikki huonekalut ja käyttöesineet ovat hänelle niin kuin sarjakuvan muillekin henkilöhahmoille juuri oikean kokoisia.


title: Hemmo Paskiainen

text: Armas Paskiaisen poika Hemmo pitää isäänsä toivottomana epäonnistujana. Hemmo on laiska näpistelijä ja suurella todennäköisyydellä myös videopeliaddikti. Hän pinnaa koulusta ja luuhaa kahden vakiotoverinsa kanssa kaduilla viikonloput ja yökaudet olutta juoden ja tupakkaa poltellen. Hemmolla on puuttuva etuhammas, kampaamattomat hiukset ja yllään shortsit, lenkkitossut ja leveällä vaakasuuntaisella raidalla kuvioitu t-paita. Löka on harvasanainen ja hänet kuvataan usein tupakka suussa. Pystytukkainen Stegu on kavereitaan muutaman vuoden nuorempi. Hän uskoo joulupukkiin eikä oivalla kaikkia Hemmon esittämiä vitsejä. Armas Paskiaisen nähdessään Hemmo huudahtaa "Juku iskä!" ja tokaisee sen perään jonkin sarkastisen kommentin, mutta Stegu ja Löka käyttävät hänestä kunnioittavampaa nimitystä Herra P. Hemmo ei koskaan jätä väliin tilaisuutta saada nöyryyttää isäänsä julkisesti. Stripissä jossa Armas Paskiainen on Korkeasaaren eläintarhassa lajinsa "Homo sapiensin" ainoana edustajana, Hemmo viskelee häntä mädäntyneillä banaaneilla.


title: Kosti

text: Kosti on suomalainen miehen nimi. Nimi on annettu vuoden 2009 loppuun mennessä 3 691 suomalaiselle.


title: Professoriliitto

text: Professoriliitto – Professorsförbundet ry on vuonna 1969 perustettu Akavan jäsenjärjestö. Tämä runsaan 2 400 jäsenen (2016) liitto toimii professorien työmarkkinajärjestönä ja ammatillisena yhdyssiteenä. Se korostaa tieteellisen tutkimustyön ja siihen perustuvan ylimmän opetuksen merkitystä. Liittoon voi liittyä jäseneksi yliopiston professori taikka häneen verrattavassa asemassa oleva tutkija tai opettaja.


title: Professoriliitto

text: Liitto julkistaa vuosittain Vuoden Professorin. Valinnalla Professoriliitto pyrkii tuomaan esille tieteen, tutkimuksen ja ylimmän opetuksen tärkeyttä yhteiskunnassa. Vuoden Professorin julkistamisella halutaan tuode esille, että professorit ovat yliopistojen ja muidenkin tutkimusorganisaatioiden kouluttautunein ammattikunta. He toimivat tieteen ja tutkimuksen johtotehtävissä ja osaamisensa ja vastuunsa johdosta ovat yliopistoissa ja tutkimuslaitoksissa keskeisessä asemassa. Valinta on tehty vuodesta 1984 lähtien:


title: Professoriliitto

text: Järjestön johdossa ovat toimineet seuraavat henkilöt:


title: Steven Culp

text: Steven Bradford Culp (s. 3. joulukuuta 1955 La Jolla, Kalifornia) on yhdysvaltalainen näyttelijä. Sukunimestä huolimatta hän ei ole sukua näyttelijä Robert Culpille.


title: Steven Culp

text: Culp tunnetaan parhaiten väliaikaisista rooleistaan CIA-agentti Clayton Webbina "Kunnian miehissä" (1997–2004) ja Major Hayesina "ssa" (2003–2004). Saman vuoden aikana hänestä tuli ensimmäinen näyttelijä, joka oli väliaikaisesti mukana neljässä sarjassa samaan aikaan: "West Wing", "Star Trek: Enterprise", "Kunnian miehet" ja "Teho-osasto". "Täydellisissä naisissa" hän oli mukana ensimmäisen kauden ajan.


title: Steven Culp

text: Culp esitti Robert F. Kennedyä elokuvassa "Kolmetoista päivää" (2000). Hän oli esittänyt Kennedyä aikaisemminkin, TV-elokuvassa "Norma Jean & Marilyn" (1996). Culp esitti komentaja Martin Maddenia elokuvassa "" (2002), mutta sen venyttyä liian pitkäksi hänen osuutensa leikattiin kokonaan pois. Ne ovat kuitenkin nähtävissä DVD:llä.


title: Steven Culp

text: 1. tammikuuta 2006 Culpin siskopuoli Kathryn Harvey murhattiin kuten myös hänen miehensä ja heidän kaksi lastaan. Murhasta syytetty Ricky Jovan Gray sai kuolemantuomion.


title: Vankileiri

text: Vankileiri tarkoittaa vankilaa tilapäisemmäksi tarkoitettua erityslaitosta, joka yleensä on vaatimattomammin varustettu. Vankileiri voi olla tarkoitettu rikosvankien, sotavankien, poliittisten vankien tai esimerkiksi siviilien eristämiseen.


title: Vankileiri

text: Ensimmäinen erityisesti sotavankeja varten rakennettu vankileiri perustettiin Norman Crossiin, Englantiin vuonna 1797 Ranskan vallankumoussotien ja Napoleonin sotien aikana.


title: Vankileiri

text: Vankileirejä ovat esimerkiksi:


title: Kunniakonsuli

text: Kunniakonsuli on henkilö joka hoitaa toisen maan diplomaattisia asioita asuinmaassaan ilman palkkaa. Kunniakonsulin ei tarvitse olla edustamansa maan kansalainen, mutta yleensä näin on. Kunniakonsulit ovat yhteiskunnallisesti huomattavia henkilöitä, joille konsulin työ on vain sivutoimi. Kunniakonsulaatteja perustetaan yleensä varsinaisen suurlähetystön lisäksi ympäri maata. Monilla kehitysmailla on vain kunniakonsuli pienimmissä maissa. Vastaavasti myös esimerkiksi Suomella on kunniakonsuleita kaikkein pienimmissä valtioissa sekä muun muassa joissain USA:n osavaltioissa. Kunniakonsulit valvovat työssään edustamansa maan kansalaisten oikeuksia ja edistävät maiden välistä kanssakäymistä ja kaupankäyntiä. Kunniakonsuleita ohjaavat maan suurlähetystö ja/tai pääkonsulaatti, jos sellainen maassa on.


title: Paljeloitto

text: Paljeloitto on valokuvakameran lisäosa, joka laitetaan kameran ja objektiivin väliin. Sen vaikutus on sama kuin loittorenkailla. Peljeloitolla saadaan suurennussuhdetta kasvatettua ja kuvattava kohde voi olla lähempänä objektiivia. Paljeloittoa käytetään ison filmikoon kameroissa.


title: Robert Palomäki

text: Robert "Roope" Palomäki (s. 12. marraskuuta 1973) myös Nuori Robert, on suomalainen äänittäjä, miksaaja ja muusikko.


title: Robert Palomäki

text: Alun perin rumpalina Edrian Sun Cycle -orkesterissa aloittanut Palomäki on sittemmin siirtynyt Mummypowder-orkesterin jäseneksi ja säveltää sekä esittää omaa materiaaliaan Nuori Robert -nimellä. Akustisen aamutee-musiikin päävaikutteina kuuluvat Donovan, Bert Jansch ja Neil Young. Nuoren Robertin ensiesiintymiset olivat loppuunmyydyllä Tavastiaklubilla 26.-27. lokakuuta 2006, jolloin hän lämmitteli Von Hertzen Brothersia.


title: Robert Palomäki

text: Tuotanto-, miksaus-, ja äänitysansiolistalla ovat mm. Kingston Wall, Lemonator, Jonna Tervomaa, Rasmus, The Latebirds, Egotrippi, Amorphis, Markus Nordenstreng, Killed By Stars, Don Huonot ja Laika and the Cosmonauts.


title: John Keister

text: John Keister (s. 1. tammikuuta 1988 Freetown, Sierra Leone) on sierraleonelainen jalkapalloilija, pelipaikaltaan hyökkääjä.


title: John Keister

text: Keister pelasi kotimaassaan Giants-joukkueessa. Vuonna 2003 hän osallistui Suomessa järjestettyihin alle 17-vuotiaiden MM-kilpailuihin ja jäi turnauksen jälkeen maahan saatuaan muutaman joukkuetoverinsa kanssa turvapaikan. Hän aloitti harjoittelun Suomessa Kuopion Palloseuran paidassa, mutta siirtyi Helsingin Jalkapalloklubin organisaatioon saatuaan pelilupa-asiansa kuntoon. Kaudesta 2006 hän pelasi pääosan HJK:n farmijoukkueen Klubi 04:n riveissä Ykköstä tehden 7 maalia. Hän pääsi myös pelaamaan HJK:ssa Veikkausliigaa 5 ottelua kausina 2006–2007. Syyskuussa 2007 Keister siirtyi loppukaudeksi Jippoon.


title: John Keister

text: Keväällä 2008 Keister antoi näyttöjä Kuopion Palloseurassa. Toukokuussa 2008 Keister siirtyi elokuuhun 2008 asti kestävällä sopimuksella Iisalmeen PK-37:n riveihin. Kaudella 2009 hän pelaa PK Keski-Uusimaassa. Keväällä 2017 Keister siirtyi kolmosessa pelaavaan Hyvinkään Palloseuraan.


title: Palje

text: Palje (käytetään usein monikossa: "palkeet") on laskostetuin seinämin varustettu joustava kotelorakenne, jonka tilavuus painettaessa supistuu ja vedettäessä kasvaa. Samalla palje voi muuttaa muotoaan tai pituuttaan. Nämä ominaisuudet luovat palkeille useita soveltamiskohteita:


title: Unisa Bangura

text: Unisa Bangura (s. 23. heinäkuuta 1987 Freetown, Sierra Leone) on sierraleonelainen jalkapalloilija, pelipaikaltaan maalivahti. Suomeen Bangura jäi vuonna 2003 alle 17-vuotiaiden MM-kisojen jälkeen saatuaan maasta muutaman muun joukkuetoverinsa kanssa turvapaikan.


Yritys- ja teollisuustoiminnan pääosasto (DG Enterprise and Industry, DG ENT) pyrkii kehittämään Euroopan unionia yritykselle tehokkaaksi talousalueeksi. Se pyrkii tuottavuuden kasvattamiseen, jonka uskotaan luovan uusia työpaikkoja.
Viidennessä (1998-2002) ja kuudennessa (2002-2006) tutkimuksen puiteohjelmassa Tutkimuspääosasto rahoitti kymmenillä ja sadoilla miljoonilla euroilla avaruustutkimusta painottaen sovellutuksia. Tuolloin puiteohjelma ei lainkaan rahoittanut satelliittien rakentamista.


title: Yritys- ja teollisuustoiminnan pääosasto

text: Avaruustoimisto siirtyi vuonna 2006 tutkimuksen pääosastolta DG ENTiin.


text: 7. puiteohjelmassa avaruustoiminnan tutkimusrahoitus tuli DG ENT:n kautta. Puiteohjelma rahoitti ESA:n teknisen johdon alla tehtävää GMES Sentinel-satelliittien suunnittelua ja rakentamista (ml. laukaisut avaruuteen) 700 miljoonalla eurolla ja avaruustoimintaa kaikkiaan 2007-2013 1,4 miljardilla eurolla. Samaan aikaan DG ENT rahoitti puiteohjelman ulkopuolella Galileo-paikannussatelliittijärjestelmän rakentamista 2-3 miljardin euron panostuksella. DG ENT perusti vuonna 2012 Prahaan European GNSS Supervisory Authority eli Satelliittipaikannusviraston, joka johtaa Galileon toimia.


text: Horisontti 2020 puiteohjelmassa, vuosina 2014-2020, DG ENT rahoittaa avaruustutkimusta noin 1,5 miljardilla eurolla. Painotus on teollisessa avaruustoiminnassa, mutta 60% rahoituksesta panostettaneen Galileo- ja Copernicus-tutkimukseen. Copernicus on GMESin uusi nimi. DG ENT on myös perustamassa eurooppalaista avaruudessa kulkevien esineiden seurantajärjestelmää (SST, Space Surveillance and Tracking). Galileo-ohjelma saa kyseisenä kautena 7 miljardin euron rahoituksen, täten se on vuosikustannuksiltaan saman kokoinen kuin Yhdysvaltain GPS on ollut.


text: Kuudennessa puiteohjelmassa EU aloitti turvallisuusalan tutkimusohjelman. Se siirtyi seitsemättä puiteohjelmaa valmistellessa DG ENTin vastuulle. , tämä jatkuu Horisontti 2020-puiteohjelmassa vuosina 2014-2020.


title: Miinanraivaaja DR-7

text: Hinaaja/Miinanraivaaja Pirttisaari oli alun perin Yhdysvalloissa Normandian maihinnousua varten rakennettu hinaaja "DR-7". Tyyppi oli niin merikelpoinen, että lisäpolttoainesäiliöin varustettuna se voitiin ajaa omin konein Yhdysvalloista Englantiin. Kuitenkin aluksia upposi monta tässä siirrossa.


title: Miinanraivaaja DR-7

text: "ST-342" tilattiin American Machinery Corporationilta Beresfordista Floridasta. Se valmistui 1943.


title: Miinanraivaaja DR-7

text: Alustyyppi oli 150 tonnin uppoamainen, 21 metriä pitkä, 6,2 metriä leveä ja syväys 2,6 metriä. Koneena oli 400 hevosvoiman diesel suoralla kytkimellä; alustyypin erikoisuus oli se, ettei siinä ollut alennusvaihteita eikä edes peruutusta, vaan peruutusta varten kone piti sammuttaa ja käynnistää uudelleen päinvastaiseen suuntaan.


title: Miinanraivaaja DR-7

text: Kansanhuoltoministeriö osti 12. kesäkuuta 1946 Yhdysvaltain asevoimien selvittelyelimeltä kahdeksantoista ST-luokan hinaajaa sodanjälkeiseen miinanraivaukseen. Aluksen matka Suomeen alkoi 28. heinäkuuta Schiedamin Wilhelminahavenista. Se saapui 8. elokuuta Hankoon.


title: Miinanraivaaja DR-7

text: Meivoimat vuokrasi aluksen 30. marraskuuta 1946 nimeten sen "DR-7:ksi". Alus varustettiin miinanraivaukseen ja se palveli koko raivauskauden ajan. Sen päätyttyä merivoimat osti aluksen 27. joulukuuta 1951 ja se sijoitettiin Turun laivastoasemalle hinaajaksi nimellä "Pirttisaari".


title: Miinanraivaaja DR-7

text: "Pirttisaari" poistettiin alusluettelosta 1980 ja se myytiin yksityiselle keväällä 1981. Merimiesammattikoulun opettajina Suomen Joutsenella toimineet merikapteenit ja konemestarit ostivat Pirttisaaren, varta vasten perustetulle Suomen Joutsenen kannatusyhdistykselle turkulaiselta romukauppiaalta. Alus nimettiin tuolloin Auraksi. Alusta käytettiin oppilaiden harjoitusaluksena. Hinauksia tehtiin ruokapalkalla ympäri Suomen, jotta lainaa pystyttiin lyhentämään. Hinauksia oli ajoittain niin paljon, että tuli pula päälliköstä. Apuun kutsuttiin Pirttisaaren viimeinen päällikkö Aimo Helminen. Merimiesammattikoulun lopettamisen jälkeen Aura myytiin Turun Aurajoessa vanhasta rahtilaivasta kuunari Estelleä rakentavalle "Eestaas" yhdistykselle. Se sai uudelta omistajaltaan nimekseen "Normandia" ja sen kotisatamana on Kotka.


title: Miinanraivaaja DR-7

text: Kotisatamana on Punkaharju, Putikko vuodesta 2010.


title: Tähtiportti (elokuva)

text: Tähtiportti () on Roland Emmerichin ohjaama yhdysvaltalainen tieteiselokuva vuodelta 1994.


title: Tähtiportti (elokuva)

text: "Tähtiportin" pohjalta kehitettiin vuonna 1997 alkanut televisiosarja "Tähtiportti", jota tehtiin kymmenen tuotantokautta ja joka sai myös muutaman spin-off-sarjan.


title: Tähtiportti (elokuva)

text: Vuonna 1928 Gizasta Egyptistä löydetään arkeologisten kaivausten yhteydessä erikoinen ympyrän muotoinen esine. Vuosikymmeniä myöhemmin tohtori Daniel Jackson, joka on arkeologi, egyptologi, lingvisti ja antropologi, kutsutaan ratkaisemaan esineen erikoisia hieroglyfejä. Tutkittuaan niitä hän ymmärtää, että merkit ovatkin hieroglyfien sijaan tähtikartastoja.


title: Tähtiportti (elokuva)

text: Pian tähtiporttia opitaan käyttämään. Sen läpi lähetetään armeijan erikoisjoukkue johtajanaan juuri poikansa menettänyt, itsetuhoinen eversti Jack O'Neill ja asiantuntijana myös Daniel Jackson. Tähtiportin toisella puolella odottaa planeetta Abydos, jonka kulttuuri muistuttaa muinaisen Egyptin kulttuuria aavikoineen ja pyramideineen.


title: Tähtiportti (elokuva)

text: Seurue tutustuu paikallisiin asukkaisiin ja he oppivat, että näiden jumalina palvomat muinaisen Egyptin jumalat ovatkin vihamielinen muukalaisrotu goa'uldit. Goa'uld Ra hallitsee Abydosta ankarin ottein. O'Neilin joukko tuhoaa lopulta atomipommilla Ran, kun Ra yritti paeta avaruuteen, ja vapauttaa Abydoksen kansan.


title: Tähtiportti (elokuva)

text: Daniel Jackson on Abydoksella oleskelunsa aikana tutustunut Shau'ri-nimiseen naiseen, jonka kanssa hän on väärinkäsityksen vuoksi mennyt naimisiin. Jackson rakastuu Shau'riin ja päättää jäädä Abydokselle muiden palatessa takaisin Maahan.


title: Raate

text: Raate ("Menyanthes trifoliata") on monivuotinen märkien paikkojen kasvi, sukunsa ainoa Suomessa esiintyvä laji.


title: Raate

text: Raatteella on pitkä, mehevä maavarsi, josta nousee kolmisormisia lehtiä, kuin isoja apilanlehtiä. Kukinto on valkoisten tähtimäisten kukkien muodostama pystypäinen terttu. Raate kukkii keskikesällä kesä- ja heinäkuussa.


title: Raate

text: Raate kasvaa Keski- ja Pohjois-Euroopassa sekä samoilla leveysasteilla Aasiassa ja Pohjois-Amerikassa. Raate on yleinen koko Suomessa.


title: Raate

text: Raate kasvaa suolla ja soistuvilla rannoilla.


title: Raate

text: Raatetta on käytetty lääkerohtona mm. vatsa- ja ihovaivoihin.


title: Kelttiläinen risti

text: Kelttiläinen risti on symboli, jossa yhdistyvät risti ja ympyrä.


title: Kelttiläinen risti

text: Se on tyypillinen kelttiläisen kristillisyyden symboli, joskin sen juuret ovat kauempana esikristillisessä ajassa. Kyseinen risti on merkittävä osa kelttiläistä taidetta. Samasta ristimallista käytetään myös nimitystä irlantilainen risti tai Ionan risti.


title: Kelttiläinen risti

text: Irlannin ja Britannian kelttiläisille seuduille on pystytetty paljon kivisiä ristejä ainakin jo 600-luvulla. Joissakin niissä 'kelttiläisissä' risteissä on riimukirjoitusta. Britanniassa on säilynyt kelttiläisiä ristejä Cornwallssa ja Walesissa, Ionan saarella ja Hebrideillä sekä useita myös Irlannissa. Muita kiviristejä on Cumbriassa ja Scottish Bordersissa, mutta jotkut niistä noudattavat samantyyppistä anglosaksista ristintekoperinnettä. Tunnetuimpia seisovia ristejä ovat Kellsin risti Irlannissa, Ardboe Auld -risti Irlannissa, ristit Monasterboicessa Irlannissa sekä Sanan risti (”Cross of Scriptures”) Irlannissa.


title: Kelttiläinen risti

text: Ristejä, joissa on ympyränkehä, on useammanlaisia, ja osa niistä on peräisin kristinuskoa edeltävältä ajalta. Niitä sanotaan usein "aurinkoristiksi". Niitä esiintyy muun muassa Siperian kalliopiirroksissa ja Pohjois-Euroopan rautakautisissa koruissa (eräs lähde väittää symbolin olleen norjalaisten muinaistarujen Odin-jumalan tunnusmerkki) ja Pyreneillä sekä Iberian niemimaalla. Ei ole kuitenkaan todisteita, että niillä olisi jokin yhteys kristilliseen ristiin tai yhteistä alkuperääkään.


title: Kelttiläinen risti

text: Muinaisenglannissa sanaa risti (”cross”) vastasi sana "rood". Englannin kielen risti tulee vain epäsuorasti latinan kielen sanasta "crux", "crucis" muinaisnorjan sanan "kross" kautta.


title: Kelttiläinen risti

text: Irlannissa on suosittu tarina, että kelttiläisen ristin toi maahan Pyhä Patrick aikana, jolloin hän käännytti pakanalliset irlantilaiset kristinuskoon. Arvellaan, että hän yhdisti kristinuskon ristisymbolin auringon symboliin saadakseen pakanauskontojen kannattajat ymmärtämään ristin merkityksen yhdistämällä ristin pakanalliseen aurinkojumalaan.


title: Kelttiläinen risti

text: Äärinationalistiset ja uusfasistiset ryhmät ovat jo 1960-luvulla omineet kulttuuriset assosiaatiot, joita liittyy kelttiläiseen ristiin ja siitä johdettuun aurinkoristiin. Syynä tähän ovat siihen liittyvät kristilliset, länsimaisen kulttuurin ja vanhojen eurooppalaisten perinteiden merkitykset. Näiden ryhmien käyttämässä symbolissa on yleensä vain yksinkertaiset viivat ilman perinteisten kelttiläisten ristien koristeellisuutta. Näitä nykyaikaisia mukaelmia on joskus sanottu myös ”aurinkopyöräksi”.


title: Kelttiläinen risti

text: Uusi poliittinen merkitys on lähes varjostanut symbolin perinteisen merkityksen Ranskassa, Italiassa ja monissa muissa Euroopan maissa. Ranskassa symbolin ovat omineet käyttöönsä ryhmät nimeltä Occident ja Groupe Union Droit.


title: Kelttiläinen risti

text: Kelttiläiset ristit on joskus liitetty myös sellaisiin poliittisiin liikkeisiin, jotka ajavat suurempaa riippumattomuutta kelttiläisille vähemmistöille, kuten bretagnelaisiin nationalisteihin.


title: Miinanraivaaja DR-10

text: Miinanraivaaja DR-10 oli alun perin Yhdysvalloissa Normandian maihinnousua varten rakennettu hinaaja.


title: Miinanraivaaja DR-10

text: "ST-87" tilattiin John E. Matton and Sonsilta Choesista New Yorkista. Se valmistui 1943.


title: Miinanraivaaja DR-10

text: Alustyyppi oli 150 tonnin uppoamainen, 21 metriä pitkä, 6,2 metriä leveä ja syväys 2,6 metriä. Koneena oli 400 hevosvoiman Atlas Imperial -diesel suoralla kytkimellä; alustyypin erikoisuus oli se, ettei siinä ollut alennusvaihteita eikä edes peruutusta, vaan peruutusta varten kone piti sammuttaa ja käynnistää uudelleen päinvastaiseen suuntaan. Suomessa useimpiin näihin aluksiin asennettiin säädettävät KaMeWa-potkurit, joilla suunnanvaihto tuli mahdolliseksi konetta pysäyttämättä.


title: Miinanraivaaja DR-10

text: Kansanhuoltoministeriö osti 12. kesäkuuta 1946 Yhdysvaltain asevoimien selvittelyelimeltä kahdeksantoista ST-luokan hinaajaa sodanjälkeiseen miinanraivaukseen.


title: Miinanraivaaja DR-10

text: Kansanhuoltoministeriön hinaaja No. 10 vuokrattiin 21. marraskuuta 1945 merivoimille miinanraivaajaksi nimellä "DR-10". Alus selvisi operaatiosta ilman vaurioita, ja sen päätyttyä aluksesta tuli Helsingin laivastoaseman hinaaja nimellä "Purha". Alus toimi myös Mäkiluodon linnakkeen yhteysaluksena ja hinasi tarvittaessa laivaston sukeltajakurssin majoitusproomua, joka kantoi epävirallista nimeä MUSTA NUOLI.


title: Miinanraivaaja DR-10

text: "Purha" osallistui myös 9. tammikuuta 1965 jäävaurioiden johdosta Porkkalan selällä uponneen troolari "Gurlin" etsintöihin; "Purhan" päällikkönä oli tuolloin pursimies Pekka Kurki, joka kaapelilaiva "Putsaaren" päällikkönä - silloin jo luutnantin arvoisena - johti karilleajossa 30. syyskuuta 1978 Hangon sisääntuloväylällä uponneen moottorivene "Viikingin" nostoa.


title: Miinanraivaaja DR-10

text: "Purha" myytiin syksyllä 1981 yksityiselle omistajalle, kun uusi Valas-luokan sukeltajaemälaiva "Mursu" otti myös sen entiset tehtävät hoitoonsa.


title: Miinanraivaaja DR-10

text: "Purha" majaili jonkin aikaa Helsingin Hernesaaressa ja sitä käytettiin tilausaluksena. 1980-luvun lopuilla alus vaihtoi uudelleen omistajaa ja siirrettiin Porvoonjoelle. Talven 2009 se vietti Helsingissä, Sompasaaren Kalasatamassa.


title: Gurli

text: Gurli oli helsinkiläinen yksityiseksi huvialukseksi muutettu troolari, joka upposi 9. tammikuuta 1965. Alus oli 16-metrinen tammipuinen tanskalaisvalmisteinen avomeritroolari. Se oli viiden hengen miehistöineen matkalla kohti Kööpenhaminaa, jossa sen oli määrä mennä talvitelakalle ja jatkaa sieltä edelleen matkaa Kanarian saarille.


title: Gurli

text: Alus oli lähtenyt Helsingin Pohjoisrannasta. Viimeinen ulkopuolisen havainto aluksesta oli, kun se läpäisi Stor Träskön ja Sommarön välisen salmen. Noin puolen tunnin kuluttua tästä Mäkiluodon linnakkeelta havaittiin useita hätäraketteja, mikä käynnisti hälytyksen. Etsimään lähti ensimmäisenä yhteysalus "Purha" (pursimies Pekka Kurki). Porkkalanselkää peitti jo paikoitellen vahva jääpeite, joka esti kevyempien alusten liikennöinnin. Vain jäänmurtokuntoinen yhteysalus ja myöhemmin merivartioston kelirikkovene saattoivat toimia noissa oloissa. Yksi aluksen viidestä miehestä löytyi laivan varustukseen kuuluneesta jollasta pahoin paleltuneena mutta hengissä. Loput miehistä katosivat. Jostain syystä hätään joutuneet eivät käyttäneet alukseen samana syksynä asennettuja radiolaitteita.


title: Gurli

text: Kadonnut alus löytyi kuukauden kuluttua. Se oli pystyssä kölinsä varassa paikassa, josta on 0,7 meripeninkulmaa Snöbådaniin, 1,5 meripeninkulmaa Storresköhön ja 0,7 meripeninkulmaa Mäkiluotoon. Laivaston sukeltajat laskeutuivat hylylle ja totesivat, että aluksen kyljet olivat leikkaantuneet auki.


title: Gurli

text: Haverissa sai surmansa neljä miehistön jäsentä, joista ainoastaan kahden ruumiit löytyivät myöhemmin keväällä jäiden sulettua.


title: Gurli

text: Myöhemmin "Purha" hinasi paikalle Valmetin uivan nosturin, joka nosti hylyn. Nosturin vaijereissa hylky matkasi Katajanokan telakalle, jossa se nostettiin maihin ja tutkittiin. Virallinen tutkimus osoitti, että Porkkalanselän ohut jääpeite oli leikannut aluksen kyljet auki.


title: Takahe

text: Takahe eli isosulttaanikana ("Porphyrio hochstetteri") on lentokyvytön, Uudessa-Seelannissa elävä ja sieltä kotoisin oleva rantakanojen heimoon kuuluva lintu. Sen luultiin kuolleen sukupuuttoon vuonna 1898. Geoffrey B. Orbell löysi kuitenkin 20. marraskuuta 1948 lintuja "uudestaan" tarkkaan suunnitellun etsimisprojektin päätteeksi läheltä Te Anau -järveä Murchisonvuorilta, Uuden-Seelannin Eteläsaarelta.


title: Takahe

text: Takahe on suurin elossa oleva rantakanojen heimon lintu. Se on seisaaltaan noin 50 senttimetrin pituinen ja painaa enintään kolme kiloa. Se on tanakka, ja sillä on pienet siivet, vahvat jalat ja kookas nokka.


title: Takahe

text: Aikuinen takahe on lähinnä violetinsininen lukuun ottamatta vihertävää selkää ja siipien sisäpuolia. Linnuilla on punainen rintakehä ja nokassa on punaista ja vaaleanpunaista. Myös jalat ovat vaaleanpunaiset. Sukupuolet ovat väritykseltään samannäköisiä. Naaraat ovat hieman pienempiä kuin urokset. Nuorilla poikasilla höyhenpeite on ruskea.


title: Takahe

text: Lintujen ääntely koostuu kovaäänisestä rääkäisystä, hiljaisesta huhuilusta sekä varoitusäänenä toimivasta kumahduksesta.


title: Takahe

text: Takahe elää vankeudessa jopa 25 vuoden ikäiseksi, mutta luonnossa sen elinajanodote on huomattavasti lyhyempi.


title: Takahe

text: Takahet elävät alppiolosuhteissa ruohoisilla alueilla. Ne syövät erilaisia kasveja ja tilaisuuden tullen myös hyönteisiä.


title: Takahe

text: Lintuja on yhä alueella, josta ne löydettiin uudelleen. Lintuja on sittemmin siirretty seitsemälle eri saarelle sekä muutamaan sijaintiin pääsaaren sisämaahan, jottei koko kanta olisi haavoittuvaisena yksittäisessä sijainnissa. Suojapaikkoina toimivia saaria ovat muun muassa Tiritiri Matangi, Kapiti, Maud ja Mana, joilla ei ole petoeläimiä.


title: Takahe

text: Takahe on yksiavioinen, joskin luonnossa lintu usein ottaa uuden partnerin, mikäli pesintä epäonnistuu useina vuosina peräjälkeen. Lintu rakentaa ison pesän pensaiden alle, ja munii vuosittain 1–3 nahkaista munaa, joista 80 prosenttia kuoriutuu 30 päivän kuluttua. Molemmat vanhemmat huolehtivat ja ruokkivat poikasiaan kolmen kuukauden ajan. Tavallisesti vain yksi poikanen selviää hengissä talven yli. Nuoret yksilöt pysyttelevät usein vanhempiensa seurassa jopa 18 kuukauden ikäisiksi asti, ja auttavat seuraavan poikasen kasvatuksessa.


title: Takahe

text: Takahe on pesimisen suhteen hyvin reviiriuskollinen, ja pesimispari puolustaa reviiriään ääntelemällä, tai tarvittaessa taistelemalla. Pesintä tapahtuu joka vuosi samalla pesimispaikalla.


title: Takahe

text: Takahen päätyminen sukupuuton partaalle johtui useista eri syistä. Siihen vaikuttivat liiallinen metsästys, elinympäristön hävittäminen ja maahan tuodut petoeläimet. Lajin elinalue on kutistunut lyhyessä ajassa hyvin pieneksi ja sisäsiittoisuus on ongelma, joka voi joillakin naarailla johtaa hedelmättömyyteen. Kannan koko oli vuosien 2011–2012 aikana noin 276 lintua. Vuonna 2015 lisääntyviä pareja oli 90 kappaletta.


title: Kaapelilaiva Putsaari

text: Kaapelilaiva Putsaari on vuonna 1966 Rauma-Repola Oy:n Rauman telakalla valmistunut, Suomen ensimmäinen varsinaisesti merikaapelin laskemiseen tai pois keräämiseen suunniteltu alus.


title: Kaapelilaiva Putsaari

text: Suomen rannikoilla on runsaasti meren pohjaan laskettuja kaapeleita, jotka vaativat jatkuvaa huoltoa ja vaihtamista. Aluksi työhön käytettiin monenkirjavaa työalusvalikoimaa, mutta lopulta kansanedustaja, kenraaliluutnantti Aksel Airo sai ajettua läpi budjettialoitteen varsinaisen kaapelilaivan rakentamiseksi, sillä hän todisti selvin numeroin, että väliaikaisratkaisut ja ennen muuta töiden viivästyminen tulisivat niin kalliiksi, että kaapelilaivan hankinta olisi selvää säästöä.


title: Kaapelilaiva Putsaari

text:
Alus on 45,6 metriä pitkä, 8,3 metriä leveä ja syväykseltään 2,8 metriä. Sen kaapeliruumaan mahtuu 90 tonnia kaapelia ja kannelle voidaan lisäksi ottaa 10 tonnia kansilastia. Aluksen pääkoneena on 510 hevosvoiman diesel. Keulaan on asennettu erityinen kaapelikela laskua varten ja aluksessa on kaksi 10 tonnin vahvuista kaapelivintturia. Venekannelle on sijoitettu aluksen työvene Jere.
Miehistöä on 20, joista 10-12 varusmiehiä. Kaapelialukselle on tärkeätä tarkka ohjattavuus, ja Putsaaressa onkin keulaohjauspotkuri, sekä peräsimen lapaan liitetty erillinen sähkömoottorilla toimiva ohjauspotkuri (ns. aktiiviperäsin).


title: Kaapelilaiva Putsaari

text: "Putsaari" nosti 12. lokakuuta 1978 meren pohjasta Hangossa uponneen moottorivene "Viikingin". Alus peruskorjattiin 1987.


title: Kaapelilaiva Putsaari

text: "Putsaari" myytiin kesällä 2013 yksityiselle omistajalle ja poistettiin laivaston kirjoista. Kauppaan ei sisältynyt aluksen kannella normaalisti säilytetty ja työssä hyvin tärkeänä pidetty apuvene Jere.


title: Kaapelilaiva Putsaari

text: Elokuussa 2017 kaapelilaiva on kunnostuksen alaisena Helsingin Kruunuvuoren kärjessä. Uusi omistaja antoi 2013 alukselle uuden nimen "Suursaari." Aluksen uudesta nimestä järjestettiin äänestys Isosaaren kerholla järjestetyssä grilli iltamassa 3.8.2013. Äänestykseen osallistui harjoituksissa ollut merivoimien maakuntajoukkojen merikuljetusjoukkue.


title: Mehcad Brooks

text: Mehcad Jason McKinley Brooks (s. 25. lokakuuta 1980, Austin, Texas) on yhdysvaltalainen näyttelijä ja entinen malli. Brooks työskenteli mallina 15-vuotiaasta asti. Vuosina 2005–2006 hänellä oli rooli sarjassa "Täydelliset naiset". Vuonna 2006 hän esitti Harry Flournoyta elokuvassa "Glory Road". Brooks näyttelee vuonna 2015 alkaneessa sarjassa Supergirl.


title: Jäänmurtaja Apu (1899)

text: Jäänmurtaja Apu oli kautta aikojen pienin Suomen merenkulkuviranomaisten omistama jäänmurtaja.


title: Jäänmurtaja Apu (1899)

text: Aluksen rakennutti vuonna 1899 Saksassa, Kielin Howaldtswerke -telakalla turkulaisten laivanvarustajien muodostama ryhmittymä. Turun sataman liikennetehoa haluttiin nostaa muuttamalla se ympärivuotiseksi, eivätkä tuolloin vähälukuiset valtion jäänmurtajat ehtineet paikalle kuin satunnaisesti.


title: Jäänmurtaja Apu (1899)

text: Uusi alus sai nimen "Avance". Se oli vain 900 tonnin uppoamainen, 24 metriä pitkä, 10,8 metriä leveä ja syväykseltään 2,6 metrin alus. Pääkoneena oli 1500 hevosvoiman höyrykone, ja höyrykattiloiden polttoaineena hiili. Miehistöä oli kaikkiaan 33 henkeä. Alukseen alukseen asennettiin perinteinen ns. lusikkakeula, jollainen oli myös ensimmäisessä valtion jäänmurtaja "Murtajassa". Keulan kulmaa oli kuitenkin loivennettu, mistä johtuen alus oli helpoissa jääoloissa hiukan "Murtajaa" parempi jäänmurto-ominaisuuksiltaan. Aluksessa oli ajan tavan mukaan myös purjeet, jotka poistettiin peruskorjauksessa 1920-luvulla.


title: Jäänmurtaja Apu (1899)

text: Vuonna 1909 Turun kaupunki lunasti aluksen omakseen. Aiemmat omistajat totesivat ylläpidon käyvän turhan rasittavaksi saatuun hyötyyn nähden, ja koska kaupungilla oli varaa ylläpitoon, kauppa syntyi helposti. Nimi ja henkilöstö pysyivät ennallaan; itse asiassa henkilöstön asema jopa parani, koska heistä tuli nyt kaupungin virkamiehiä.


title: Jäänmurtaja Apu (1899)

text: Vuonna 1914 alkanut Ensimmäinen maailmansota muutti "Avancen" kohtaloa olennaisesti. Venäjän viranomaiset pakko-ottivat aluksen ja käyttivät sitä mm. veden kuljettamiseen sotalaivoille. Aluksen nimi maalattiin nyt kyrillisin kirjaimin. Kuten kaikki sotalaivat, myös "Avance" oli talviajat maalattu kalkkivärillä valkoiseksi.


title: Jäänmurtaja Apu (1899)

text: Vallankumousvuonna 1918 "Avance" kulkeutui Suomesta pakenevien venäläisten mukana Pietariin, jonne se jäi kolmeksi vuodeksi. Alus palautettiin suomalaisille, kun Kotkassa takavarikoitu venäläinen jäänmurtaja "Silats" (Suomessa talven 1919 ajan "Ilmarinen") luovutettiin takaisin venäläisille.


title: Jäänmurtaja Apu (1899)

text: "Avance" palautettiin surkeassa kunnossa syksyllä 1922. Turun kaupunki ei halunnut sitä vaivoikseen, mutta romuttaakaan ei alusta haluttu. Lopulta vuonna 1923 valtio osti aluksen ja se telakoitiin. Peruskunnostuksen jälkeen alus sai uuden nimen, "Apu".


title: Jäänmurtaja Apu (1899)

text: Tämä merenkulkuviranomaisten kautta aikojen pienin jäänmurtaja ehti palvella valtiota 36 vuotta. Se oli loppuun asti hiilipolttoinen, eikä siihen edes suunniteltu asennettavan tuhkaejektoria.


title: Jäänmurtaja Apu (1899)

text: Lopulta kesällä 1959 alus poistettiin käytöstä ja romutettiin.


title: Kamuniak

text: Kamuniak oli Samburun luonnonsuojelualueella pohjoisessa Keniassa liikkunut naarasleijona joka tuli kuuluisaksi siitä että se "adoptoi" itselleen pienen antiloopin vasan jota se piti kuin omaa pentuaan. Varsinaisia omia pentuja tällä leijonalla ei ollut eikä myöskään omaa laumaa. Kamuniak seurasi vasaa kaikkialle ja puolusti sitä muilta leijonilta ja pedoilta.


title: Kamuniak

text: Kamuniak kärsi nälästä sillä se ei voinut lähteä normaalisti metsästämään ja jättää vasaa yksin. Myös adoptiovasa kärsi usein nälästä sillä niin nuori vasa tarvitsi edelleen emonsa maitoa. Kamuniak ei päästänyt vasaa antilooppilaumaan.


title: Kamuniak

text: Lopulta yli kahden viikon yhdessäolon jälkeen vasa päätyi erään urosleijonan syömäksi. Noin kuukautta myöhemmin Kamuniak kuitenkin otti itselleen toisen vasan ja vuoden aikana tämä leijona hoiti yhteensä viittä eri antiloopin vasaa. Jälkimmäiset vasat Kaminuak päästi imemään laumassa. Kamuniak nähtiin viimeksi helmikuussa 2003 eikä sitä sen jälkeen ole etsinnöistä huolimatta löydetty.


title: Kamuniak

text: Leijonan poikkeavalle käytökselle ei ole osannut antaa tarkkaa selitystä sen enempää tutkijat kuin paikalliset ihmisetkään. "Kamuniak" on paikallisten leijonalle antama nimi joka tarkoittaa "siunattua".


title: Suomen Hypoteekkiyhdistys

text: Suomen Hypoteekkiyhdistys (Hypo) on suomalainen yksityinen asuntorahoitukseen erikoistunut luottolaitos. Yhdistys on perustettu vuonna 1860. Suomen ainoana hypoteekkiyhdistyksenä se on pankki- ja finanssiryhmittymistä riippumaton. Asuntorahoituksen lisäksi yhdistys harjoittaa talletuspankkitoimintaa tytäryrityksensä "Suomen Asuntohypopankki Oy":n eli "Hypo-pankin" kautta.


title: Suomen Hypoteekkiyhdistys

text: Suomen Hypoteekkiyhdistys perustettiin vuonna 1860. Se oli Suomen ensimmäinen ja pitkään myös ainoa kiinnitysluottolaitos. Yhdistyksen tarkoituksena oli kiinnitysluoton myöntäminen maaseudulle. Luottoa myönnettiin kiinnitetyn tilan maan arvoa vastaan; metsän tai rakennusten arvoa ei otettu huomioon. Alkuvaihe oli vaikea, sillä sisään- ja uloslainauskorkojen ero oli liian pieni, mutta ongelmista selvittiin. Ainoana kiinnitysluottolaitoksena yhdistyksen merkitys oli suuri koko 1800-luvun lopun.


title: Suomen Hypoteekkiyhdistys

text: Hypoteekkiyhdistys oli perustettu suurempien tilanomistajien luottoja varten. Jotta maatalouskiinteistö olisi ollut luottokelpoinen, sen arvon tuli nousta tiettyyn summaan (8000 markkaa 1897). Rajoitus sulki suuren osan pientilallisista luottojen ulkopuolelle. Hypoteekkiyhdistyksen rinnalle syntyivätkin osuuskassat 1900-luvun alussa tyydyttämään juuri pientilallisten luotontarvetta.


title: Suomen Hypoteekkiyhdistys

text: Ensimmäisen maailmansodan aikana Hypoteekkiyhdistyksen merkitys alkoi laskea. 1918 antolainaus käytännössä loppui mutta käynnistyi uudelleen 1925. Toisen maailmansodan aikana ja sen jälkeen yhdistyksen toiminta muodostui jälleenrakennus- ja asuttamislainojen myöntämisestä.


title: Suomen Hypoteekkiyhdistys

text: Suomen Hypoteekkiyhdistys harjoittaa talletuspankkitoimintaa tytäryrityksensä "Suomen Asuntohypopankki Oy":n eli "Hypo-pankin" kautta. Yhdistys ja pankki muodostavat yhdessä "Hypo-konsernin".


title: Suomen Hypoteekkiyhdistys

text: Hypo-konsernin tase on n. 2000 miljoonaa euroa. Asuntolainakanta n. 1420,7 miljoonaa euroa. Talletus- ja hypoteekkiobligaatiokanta n. 1000 miljoonaa euroa. Ydinvakavaraisuus (Core Tier 1) 14,0 % standardimenetelmällä laskien. Asiakasmäärä n. 25000. Henkilöstöä vuonna 2015 oli keskimäärin 50. Vuoden 2015 tilinpäätöksen mukaan Suomen Hypoteekkiyhdistyksen liikevoitto oli n. 7,5 miljoonaa euroa. Kulu-tuottosuhde n. 50 %. Luototusaste n. 40 %. Järjestämättömien saatavien määrä oli n. 0,16% lainakannasta.


title: Suomen Hypoteekkiyhdistys

text:
Suomen Hypoteekkiyhdistys/Suomen Asuntohypopankki Oy ovat Finanssialan Keskusliiton, Talletussuojarahaston, Nordiska Realkredit Samrådetin (Nordic Mortgage Counsil), Mortgage Bankers Associationin ja International Housing Finance Unionin jäseniä.
Hypo-konserni toimii 102-vuotiaassa Hypo Talossa, Yrjönkadun ja Bulevardin kulmassa.


title: Suomen Hypoteekkiyhdistys

text: Vuonna 2002 käynnistetyn uudistusohjelman myötä Hypoteekkiyhdistyksen toiminta on aktivoitunut ja monipuolistunut ja sen tunnettuus kasvanut. Hypoteekkiyhdistys osallistuu aktiivisesti yhteiskunnalliseen keskusteluun asunto- ja asuntolainamarkkinoista.


title: Suomen Hypoteekkiyhdistys

text: Suomen Hypoteekkiyhdistyksen toimitusjohtaja on vuodesta 2013 ollut Ari Pauna. Hänen edeltäjänsä vuosina 2002–2012 oli rahoitusneuvos Matti Inha. Hypoteekkiyhdistyksen hallintoneuvoston puheenjohtajana toimii professori Markku Koskela ja hallituksen puheenjohtajana Pörssisäätiön toimitusjohtaja Sari Lounasmeri.


title: Suomen Hypoteekkiyhdistys

text: Toimitusjohtajana on aiemmin toiminut muun muassa Johan Vilhelm Snellman.


title: Suomen Hypoteekkiyhdistys

text: Suomen Hypoteekkiyhdistyksen toimintaan liittyy myös vuonna 1898 eläkerahastona toimintansa aloittanut ja vuonna 1957 eläkesäätiöksi muutettu "Suomen Hypoteekkiyhdistyksen eläkesäätiö". Säätiön etuusperusteinen A-osasto on toimintapiiriltään suljettu, mutta uusi vuonna 2010 voimaan tulleen lain mukainen maksuperusteinen M-osasto on kaikille Hypo-konsernin palveluksessa oleville avoin. Säätiön toimintaa valvoo Finanssivalvonta. Säätiön asiamiehenä toimii Hypoteekkiyhdistyksen ja Asuntohypopankin varatoimitusjohtajan tehtävässä 1.1.2013 lukien aloittanut varatuomari Elli Reunanen.


title: Reel Big Fish

text: Reel Big Fish on Kalifornian Orangen piirikunnasta kotoisin oleva ska punk -yhtye. Yhtye perustettiin vuonna 1992, ja se on toiminnassa edelleen. Heidän suurin hittinsä on "Sell Out", vuodelta 1996.


title: Lastenklinikka

text: Lastenklinikka on lastensairauksiin erikoistunut sairaalayksikkö. Suomessa kaikilla yliopistosairaaloilla on lastenklinikka.


title: Salattu sota

text: Salattu sota on Marvel-kustantamon julkaisema minisarja. Sarjan käsikirjoitti Brian Michael Bendis ja sen kuvitti Gabriele Dell'Otto. Salattu sota julkaistiin Suomessa "MEGA" -lehden numerossa 4 (2006).


title: Salattu sota

text: Tarinassa useat eri Marvel-kustantamon supersankarit kuten Hämähäkkimies, Kapteeni Amerikka, Wolverine, Luke Cage ja Nick Fury taistelevat monilukuista, korkeateknologisilla taisteluaseilla ja haarniskoilla varustautunutta superroistojoukkiota vastaan.


title: Salattu sota

text: Salattu Sota -tarinajatkumo ei liity mitenkään Marvel-kustantamon alkuperäiseen Salatut sodat- jatkumoon, siitäkin huolimatta, että Bendis on käyttänyt alkuperäisen tarinan nimikettä innoituksenaan.


title: Salattu sota

text: Vuonna 2003 Nick Fury, YPKVV:n johtaja selvittää Latverian pääministerin, Lucia von Bardasin luoman juonen varustaa superroistoja korkeateknologisilla aseilla. Von Bardasin päämääränä on Amerikan heikentäminen ja terrorismin tukeminen (tarinan tapahtuma-aikana Latverian diktaattori Tohtori Doom oli oletettavasti kuollut).


title: Salattu sota

text: Fury esittää löytönsä välittömästi maansa korkeille viranomaisille, mutta hallitus haluaa vaalia ystävyyssuhdetta Latverian kanssa eikä halua toimia tiukasti Latveriaa vastaan. Fury raivostuu ylemmilleen ja päättää toimia itse vastoin ylempiensä käskyä.


title: Salattu sota

text: Fury värvääkin Kapteeni Amerikan, Hämähäkkimiehen, Daredevilin, Mustan Lesken, Luke Cagen, Wolverinen ja YPKVV:n supervoimaisen agentin, Daisy Johnsonin avukseen yrityksessään tuhota von Bardasin juonet.


title: Salattu sota

text: Tuhottuaan raa'asti Latverian pääkaupungin Doomstadtin Daisy Johnsonin voimien avulla, Fury aivopesee järkyttyneet sankarit unohtamaan kokemansa.


title: Salattu sota

text: Vuosi tapahtumien jälkeen von Bardas kuitenkin iskee New Yorkiin superroistoarmeijansa kera, mutta sankarit onnistuvat voittamaan tämän. Furyn aivopesu kuitenkin tulee ilmi ja raivostuneet sankarit vaativat hyvitystä (paitsi Musta Leski ja Daisy Johnson, jotka YPKVV:n agentteina saivat säilyttää muistinsa). Tapahtumien vuoksi Nick Fury siirtyi piiloon ja Maria Hill otti hänen paikkansa YPKVV:n johtajana.


title: Salattu sota

text: Seuraavassa tapahtumiin osaa ottaneet sarjakuvahahmot:


title: Jäänmurtaja Sampo (1898)

text: Jäänmurtaja Sampo oli järjestyksessä toinen Suomen valtion jäänmurtaja. Sen valmisti 1898 englantilainen yritys Sir W. G. Armstrong Whitworth & Company Newcastlessa.


title: Jäänmurtaja Sampo (1898)

text: Aluksen uppouma oli 2 050 tonnia, pituus 61,6 metriä, leveys 13,1 metriä ja syväys 5,6 metriä. Koneisto oli hiilipolttoinen höyrykoneisto, teholtaan 3 000 hevosvoimaa. Alus oli Euroopan ensimmäinen keulapotkurilla varustettu jäänmurtaja; se helpotti jäissä kulkua olennaisesti. Miehistöä aluksella oli 43 henkeä.


title: Jäänmurtaja Sampo (1898)

text:
Tärkeä uudistus oli se, että alukseen oli asennettu kokonaan uudentyyppiset potkurit.
Menetelmän käyttöönotto oli tarpeen sanelema: ensimmäinen jäänmurtajamme, 1890 valmistunut Murtaja, särki ensimmäisinä talvinaan monet kerrat potkurinsa jäissä, ja koska se oli tuolloin ainoa lajissaan, potkurinvaihto oli tehtävä vahinkopaikalla merellä, keskellä jääkenttää.


title: Jäänmurtaja Sampo (1898)

text: Alkuperäinen menetelmä oli rankka ja vaarallinen, vaikka jo alun alkaenkin potkurin lavat olivat erillisiä, pultein keskiöön kiinnitettyjä, jotka saattoi vaihtaa merellä. Alun perin vaihto tehtiin seuraavasti: aluksen hiilet lastattiin keulakannelle tehtyyn aitaukseen ja peräpuolta kevennettiin niin paljon, että potkuriakseli nousi vedestä. Sitten sen taakse rakennettiin raskas työlava, jolta käsin potkurinlavat vaihdettiin. Uuden asennuksen ollessa tiukasti paikallaan lava purettiin ja hitaasti siirrettiin aluksen painotus taas oikeaksi.


title: Jäänmurtaja Sampo (1898)

text: Työssä käytettiin jo alun alkaenkin sukelluspukua vaihtoa tekevän kirvesmiehen suojana, tosin alkuaikoina ilman kypärää. Jos oli onnea ja havereilta vältyttiin, vaihtotyöstä selvittiin runsaassa parissa vuorokaudessa.


title: Jäänmurtaja Sampo (1898)

text: Varsin pian alukseen asennettiin tuolloin vielä Hietalahdessa toimineen Polyteknillisen instituutin, myöhemmän Teknillisen Korkeakoulun, kehittämä uudentyyppinen teräspotkuri, jonka lavat saattoi vaihtaa veden alla. Vaihtotyötä varten alus sai miehistöönsä kaksi kypäräsukeltajaa, jotka toimivat sukellustehtävien väliaikoina aluksen kirvesmiehinä. Tämän vuoksi jäänmurtajien kirvesmiehet osallistuvat edelleenkin myös vahteihin, kun yleensä he ovat päivämiehiä.


title: Jäänmurtaja Sampo (1898)

text: Potkurivaurion sattuessa sukeltaja laskeutui veteen nostopuomin nokassa roikkuvalla työlavalla, irrotti rikkinäisen potkurinlavan kiinnityspultit ja asensi uuden lavan tilalle. Rikki menneet lavat korjattiin talteen ja lähetettiin Polyteknillisen Instituutin tutkittaviksi.


title: Jäänmurtaja Sampo (1898)

text: Menetelmä oli radikaalin uusi, mutta se toimi: vaihtotyö vei vain kuutisen tuntia, mikä oli erittäin vähän, kun muistaa, että vanha potkurinvaihto trimmiä muuttamalla saattoi viedä kolmekin vuorokautta. Lisäksi vanha menetelmä oli riskialtis ja kallis, joten uudentyyppinen vaihdettavalapainen teräspotkuri, kalliimmasta hankintahinnastaan huolimatta, säästi itsensä jo muutamalla vaihtokerralla - ja noita lavanvaihtoja sattui talvien mittaan varsin monta, erityisesti ennen kuin Polyteknillinen Instituutti onnistui optimoimaan vaihtolapojen materaalin ja mallin sellaiseksi, että ne kestivät riittävän hyvin jäiden ruhjonnassa. "Sampoon" suomalaiset vaihtolapapotkurit tulivat jo rakennettaessa.


title: Jäänmurtaja Sampo (1898)

text: Tästä eteenpäin jokaisen jäänmurtajan miehistöön kuului kypäräsukeltajia. Heidän tehtäviinsä kuului lisäksi omien tai avustettavien alusten jäiden tai pohjakosketuksien aiheuttamien vaurioiden tutkiminen ja tarvittaessa korjaus. Myös meripelastustehtävissä he avustivat runsaasti.


title: Jäänmurtaja Sampo (1898)

text: "Sampo" osoittautui niin hyväksi alukseksi että sen tyypistä tulikin hallitseva vuosikymmenien ajaksi.


title: Jäänmurtaja Sampo (1898)

text: Kun Suomi 6. joulukuuta 1917 julistautui itsenäiseksi, vallankumouksellinen venäläinen matruusikomitea takavarikoi "Sammon". Suomen viranomaisten onnistui puhua se vuokralle, mutta ensi tilaisuuden tullen alukselle valvojaksi jätetty äkäinen venäläinen komissaari nakattiin jäälle Gävlen edustalla ja "Sampo" siirtyi leijonalipun alle. "Sampo" avusti jääkärien pääjoukon Vaasan Vaskiluodon satamaan 25. helmikuuta 1918 ja huhtikuussa 1918 se avusti saksalaisen apujoukon Suomeen saapumista.


title: Jäänmurtaja Sampo (1898)

text: Talvisodan syttyessä 30. marraskuuta 1939 "Sampo" aseistettiin ja liitettiin laivastoon. Palvelu jäi lyhyeksi, sillä alus ajoi Porin ulkopuolella Kaijakarin luona karille, johon se osittain uponneena jäi koko talveksi. Pelastustyö onnistui vasta keväällä. Jatkosotaan alus otti osaa vain ensimmäisenä kesänä; sitten se tarvittiin jo varsinaiseen työhönsä. Vuonna 1942 ei jäänmurtajia aseistettu, paitsi vakituisesti sukellusveneiden emälaivana toiminut "Sisu".


title: Jäänmurtaja Sampo (1898)

text: Vuonna 1950 alukseen asennettiin tuhkanpoistolaitteisto; sitä ei katsottu aiheelliseksi muuttaa öljypoltolle, koska hiiltä kului enimmillään alle 1,5 tonnia tunnissa. Alus jatkoi palveluaan ahkerasti ja luotettavana kuin aina 1950-luvun loppuun asti.


title: Jäänmurtaja Sampo (1898)

text: Sampo poistettiin käytöstä vuonna 1961. Viimeisenä työnään se hinasi merimiesammattikouluksi määrätyn fregatti "Suomen Joutsenen" Upinniemestä Turkuun tammikuussa 1961. Tämän jälkeen "Sampo" myytiin romutettavaksi. Sen keulapotkurin akseli palvelee edelleen Suomen merenkulkua Utön lähelle sijoitetun merimerkin vartena. Ruoriratas pelastettiin Merenkulkuhallituksen toimitaloon ja koristaa siellä erään neuvotteluhuoneen seinää. Suomalainen Pursiseura ry. osti salonkien kalustuksen ja paneloinnit sijoittaen ne kerhoravintolaansa Helsingin Sirpalesaaressa, missä ne ovat edelleen.


title: Kypäräsukellus

text: Kypäräsukellus on maailman vanhimpia käytössä olevia sukellusmenetelmiä. Menetelmässä käytetään tiivistä sukelluspukua ja siihen eri menetelmin kytkettyä metallista tai nykyisin lujitemuovista sukelluskypärää.


title: Kypäräsukellus

text: Kypäräsukeltajalla on yleensä hyvin raskaat rinnalle ja selkään kiinnitetyt painot, koska pukuun pumpattava ilma aiheuttaa hyvin voimakasta nostetta. Pohjassa tai työlavalla työskennellessä varustukseen kuuluvat noin kymmenen kiloa kappale painavat metalliset painokengät; asennustyössä avovedessä ne korvataan yleensä räpylöillä ja nilkkapainoilla.


title: Kypäräsukellus

text: Menetelmään on alusta alkaen kuulunut pinnalta käsin pumpattu ilma; ilma siirtyy eräänlaista umbilikaalia pitkin. Kevyimmillään yhteeseen kuuluu ilmaletku, puhelinkaapeli, valaisimen syöttö ja erillinen varmistusvaijeri.


title: Kypäräsukellus

text: Vedenalaisessa rakennustyössä, esimerkiksi kivenporauksessa tai raudoituksessa, kypäräpuku usein suojataan erillisellä suojahaalarilla.


title: Kypäräsukellus

text: Täydelliseen nykyaikaiseen varustukseen kuuluvat lisäksi kypärään asennetun kameran kaapelit sekä sukeltajan elintoimintoja jatkuvasti seuraavien lääketieteellisten laitteiden johdot. Jos hengityskaasuna on helium, puhelimeen liittyy erillinen elektroninen selvennyslaite, koska normaali ääni muuttuu heliumkaasukehässä vaakkuvaksi ja vaikeasti tunnistettavaksi.


title: Kypäräsukellus

text: Hyvin kauan käytettiin käsipumppuja, nykyään pinnalla on erillinen varastosäiliö, johon tarpeen mukaan pumpataan lisää ilmaa tavallisimmin sähkökäyttöisellä ilmanpuristimella. Nykyajan turvamääräysten johdosta kypärävarustukseen kuuluu myös selässä olevat varailmasäiliöt.


title: Kypäräsukellus

text: Menetelmä vaatii suuren pintamiehistön ja sukeltajalta ammattitaitoa, mutta se on työkäytössä, kuten vedenalaisten putkien asentamisessa tai kallion poraamisessa, oikeastaan ainoa mahdollinen.


title: Kypäräsukellus

text: Nykyään on olemassa myös ns. puolikypäröitä; niissä on kypärän kasvo-osa, mutta päähineosa on joko kuminen tai sen paikalla on moninkertainen hihnasto. Tällaisen kypärän - jota kutsutaan myös kypärämaskiksi - voi kytkeä myös kannettavaan sukelluslaitteeseen, joskin se on ensisijaisesti tarkoitettu käytettäväksi pintasyötön kanssa. Näistä laitteista tunnetuimpia on EXO.


title: Vasemmistoryhmä

text: Vasemmistoryhmä (va-r, 1995–1998) oli vasemmistoliiton eduskuntaryhmästä erotettujen kansanedustajien muodostama eduskuntaryhmä. Ryhmän perustivat Lipposen I hallitukseen osallistumista vastustaneet Esko-Juhani Tennilä ja Mikko Kuoppa, jotka oli erotettu 19. kesäkuuta 1995. Veijo Puhjo liittyi mukaan 1996 muodostettuaan ensin oman ryhmänsä (epu). Va-r lakkautettiin valtiopäivien 1998 päätyttyä sen muodostaneiden palattua vasemmistoliiton listoille eduskuntavaaleissa 1999. Va-r:n kolmikko osallistui puolueen toimintaan myös eduskuntaryhmän hajaannuksen ajan.


title: Vasemmistoryhmä

text: Vasemmistoryhmä vastusti yksimielisesti Suomen jäsenyyttä Euroopan talous- ja rahaliitossa. Vasemmistoryhmällä ei ollut ryhmäkuria.


title: Vasemmistoryhmä

text: Vasemmistoliiton puoluesihteeri Ralf Sund vastusti jyrkästi vasemmistoryhmäläisten osallistumista vuoden 1999 eduskuntavaaleihin puolueen listoilla.


title: Vasemmistoryhmä

text: Kaikki Vasemmistoryhmän jäsenet toimivat 1980-luvulla Suomen kommunistisen puolueen vähemmistön riveissä. He eivät kuitenkaan osallistuneet SKP:n toimintaan enää 1990-luvun puolivälissä, kun puolue rekisteröitiin uudelleen.


title: Coop Norden

text: Coop Norden (usein käytetään lyhyempää muotoa "Coop") oli suuri pohjoismainen osuuskauppa, jonka omistajat olivat ruotsalaisia, norjalaisia ja tanskalaisia kuluttajaosuuskuntia. Yrityksellä oli yhteensä noin 1080 myymälää ja vuosittainen liikevaihto oli yli 15 miljardia euroa. Coop Nordenin palveluksessa oli noin 25 000 työntekijää.


title: Coop Norden

text: Coop Norden toimi osakeyhtiömuotoisena, mutta osakkeenomistajien ollessa osuuskuntia, kyseessä oli myös osuustoimintayritys. Ruotsissa liiketoiminnasta vastasi Coop Nordenin tytäryhtiö Coop Sverige. Coop Norden lopetti toimintansa vuonna 2008.


title: Pampakissa

text: Pampakissa ("Leopardus colocolo" syn. "Oncifelis colocolo") on pieni juovikas kissaeläin, joka elää Etelä-Amerikan pampalla Ecuadorista ja Chilestä Andien yli Argentiinaan ja sen naapurimaihin ulottuvalla alueella. Se elää heinäpampalla mutta myös metsässä. Nisäkäsnimistötoimikunta on ehdottanut, että sekä pampakissan että eteläamerikkalaisen chilenpussirotan ("Dromiciops gliroides") suomenkielisiksi nimiksi vaihdettaisiin kolokolo. Suomen kielessä kyseinen sana on perinteisesti tarkoittanut Mancala-lautapeliä.


title: Pampakissa

text: Pampakissan saalistamis- ja lisääntymistavoista tiedetään hyvin vähän, mutta sen arvellaan saalistavan yöaikaan lähinnä pieniä nisäkkäitä ja lintuja.


title: Pampakissa

text: Pampakissa on pieni, vain 55–70 cm pitkä, häntä 35–50 cm, ja se painaa 3–7 kg. Turkin väri vaihtelee harmaasta, keltaisesta ja jopa valkoisesta tummanruskeaan, ja siinä voi olla tummanruskeita juovia tai täpliä. Turkki on pitkäkarvainen, ja sillä voi olla kaulassa harja. Niitä metsästetään niiden turkin vuoksi. Pentuja syntyy yleensä kaksi. Kissa elää keskimäärin 9 vuotta, vankeudessa jopa 16 vuotta.Aiemmin alalajeiksi laskettiin myös seuraavat, jotka nykyään käsitetään omiksi lajeikseen:


title: Edith González

text: Edith González Fuentes (s. 10. joulukuuta 1966, Monterrey, Nuevo León) on meksikolainen näyttelijä.


title: Hoffmannin kertomukset

text: Hoffmannin kertomukset () on Jacques Offenbachin säveltämä ooppera, jossa on prologi, 3 näytöstä ja epilogi. Teos on vuodelta 1880, Offenbach ehti saada teoksesta vain pianopartituurin valmiiksi ennen kuolemaansa. Tämän jälkeen Ernest Guiraud orkesteroi sen ja vei sen Pariisin Opéra-comiqueen. Oopperan kantaesitys oli vuonna 10. helmikuuta 1881. Teos esitettiin Suomessa ensimmäisen kerran 14. huhtikuuta 1912 Kotimaisessa oopperassa.Huom. Lindorfin, Coppeliuksen, Mirakelin ja Dapertutton, Andresin, Cochenillen, Franzin ja Pittichianaccion sekä Olympian, Antonian, Giuliettan ja Stellan osat esittää yleensä sama laulaja.


title: Hoffmannin kertomukset

text: Prologi ja epilogi Lutherin kellariravintolassa Nürnbergissä, ensimmäinen näytös Spalanzanin luona, toinen näytös Crespelin asunnossa Münchenissä ja kolmas näytös Giuliettan palatsissa Venetsiassa; 1800-luvun alku


title: Kultainen kukko

text: Kultainen kukko () on Nikolai Rimski-Korsakovin säveltämä ooppera, hänen viimeisensä. Teos kantaesitettiin kaksi vuotta Rimski-Korsakovin kuoleman jälkeen Pietarissa 1909.


title: Kultainen kukko

text:
"Kultainen kukko" on meriupseerina toimineen ja Venäjän–Japanin sotaa vastustaneen Rimski-Korsakovin vastalause tsaarinvallalle, minkä vuoksi hän menetti virkansa konservatorion johtajana.Kuvitteellisessa todellisuudessa
Astrologi esittäytyy illan kulun ohjailijaksi ja näyttelijäksi. Hän kehottaa yleisöä kuuntelemaan alkavaa tarinaa tarkkaavaisesti.


title: Kultainen kukko

text: Tsaarin palatsi. Tsaari Dodon oli nuorempana hurja mies mutta kaipaa vanhemmiten vain rauhaa. Duuma ei keksi keinoa maan suojelemiseksi vihollisilta, eivätkä keksi tsaarin pojatkaan. Astrologi auttaa lahjoittamalla tsaarille kultaisen kukon. Kukko vartioisi valtakuntaa ja korottaisi äänensä varoitukseen aina vihollisten uhatessa. Tsaari lepää, kunnes kukko kiekuu. Kahden ensimmäisen kiekumisen jälkeen Dodon lähettää poikansa yksi kerrallaan vihollista vastaan, mutta kolmannella hänen täytyy itse käydä taisteluun.


title: Kultainen kukko

text: Öinen taistelukenttä. Dodon löytää lyödyt joukkonsa. Hänen poikansa ovat tappaneet toisensa, mutta vihollista ei näy missään. Aamunsarastuksesta ilmestyy kaunis nainen, joka kertoo olevansa Šemahan kuningatar, ilman kuninkaan tytär. Dodon rakastuu häneen oitis.


title: Kultainen kukko

text: Pääkaupungin kadulla. Dodon palaa morsiamensa kanssa. Astrologi vaatii tsaarin morsianta korvaukseksi kukosta. Tsaari ei suostu esitykseen vaan surmaa astrologin. Kukko surmaa tsaarin yhdellä nokaniskulla ja katoaa Šemahan kera. Kansa jää miettimään neuvottomana ja pois tolaltaan, kuinka elää ilman tsaaria.


title: Kultainen kukko

text: Astrologi tulee esiripun eteen ja ilmoittaa varaavansa elossa olemisen oikeuden itselleen ja Šemahalle; muut tarinana henkilöt hän kiroaa varjojen valtakuntaan.


title: Radio Aalto

text: Radio Aalto on Sanoma-konserniin kuuluvan Nelonen Median lifestyle-tyyppinen puolivaltakunnallinen radioasema, jonka kuuntelijat ovat suurimmaksi osaksi kaupunkilaisia. Se aloitti toimintansa 11. tammikuuta 2007. Toimiluvan se peri 2006 kierroksella lupansa menettäneeltä MTV Median Sävelradiolta. Aallon konsepti pidettiin salassa viime hetkiin saakka.


title: Radio Aalto

text: Alun perin kanava kulki työnimellä ”LadyFM”, ja sen piti aloittaa samaan aikaan Radio Rockin kanssa 1. tammikuuta 2007.


title: Radio Aalto

text:
Radio Aallon alkuperäinen formaatti oli "pehmeät suosikit", joka vaihdettiin 24. elokuuta 2009 "rockiin ja tyylikkääseen poppiin". Aalto uudistui jälleen maaliskuussa 2011, kohdistaen ohjelmistonsa nyt 20–44-vuotiaisiin sekä monipuolistaen musiikkitarjontaansa. Kanavan ydinkohderyhmää ovat nykyisin 25–44-vuotiaat. Aallon tunnuslauseena oli vuodesta 2011 "Värikästä kuultavaa", josta luovuttiin vuodenvaihteessa 2016. Nykyisin kanavan tunnuslause on "Paras sekoitus".
Radio Aalto palkittiin vuoden 2009 Radio Gaalassa kategoriassa :


title: Derivaattori

text: Derivaattori on elektroninen kytkentä, joka suorittaa signaalille derivointioperaation yleensä ajan suhteen. Derivaattorin ulostulojännite on siis riippuvainen lähtöjännitteen derivaatasta, eli muutosnopeudesta. Tästä seuraa, että derivaattori vahvistaa voimakkaasti tulosignaalin korkeataajuisia komponentteja, joten alipäästösuodin on usein tarpeen derivaattorin tulopuolella, etteivät kohina ja muut korkeataajuiset häiriöt sekoittaisi kytkennän suunniteltua toimintaa. Derivaattoreita käytetään mm. PID-säätimissä.


title: ECall

text: eCall on eurooppalainen hätäpuhelujärjestelmä, jonka tarkoituksena on saada kaikkiin Euroopan teillä liikkuviin kulkuneuvoihin järjestelmä joka lähettää onnettomuustilanteessa hätäsignaalin hätäkeskukseen. eCall lähettää hätäkeskukseen tärkeää tietoa onnettomuudesta ja avaa puheyhteyden mikäli mahdollista.


title: ECall

text: eCall-järjestelmän standardit ja määritykset valmistuivat vuoden 2007 aikana. eCall-järjestelmää on testannut Euroopan komission tukema E-MERGE-projekti useissa Euroopan maissa, muun muassa Saksassa, Italiassa, Alankomaissa, Espanjassa, Ruotsissa ja Isossa-Britanniassa.


title: ECall

text: Euroopan komissio, autoteollisuuden edustajat ja muut yhteistyökumppanit ovat sopineet, että ajoneuvot, jotka tulevat markkinoille syyskuun 2010 jälkeen, tulee olla varustettuna eCall-järjestelmällä.


title: ECall

text: eCall-konsortion ovat perustaneet Euroopan komissio, Acea ja Ertico.


title: ECall

text: Raportin mukaan eCall-järjestelmä olisi voinut erittäin todennäköisesti estää 4,7 % moottoriajoneuvossa mukana olleiden osallisten kuolemista. Kevyen liikenteen ja moottoriajoneuvon välisissä onnettomuuksissa järjestelmällä ei todennäköisesti olisi ollut vaikutusta kuolleiden määrään. Kaikkiaan eCall-järjestelmällä arvioitiin voitavan välttää 4–8 % Suomen liikennekuolemista.


title: Ludwig Guttmann

text: Sir Ludwig ”Poppa” Guttmann (3. heinäkuuta 1899 – 18. maaliskuuta 1980) oli saksalaissyntyinen neurokirurgi, joka on paralympialaisten perustaja ja vammaisurheilun keskeisiä vaikuttajia.


title: Ludwig Guttmann

text: Guttmann oli Saksan johtavia neurokirurgeja ennen toista maailmansotaa. Hän työskenteli Breslaun juutalaisessa sairaalassa vuoteen 1939, jolloin hän joutui pakenemaan Englantiin. Guttmann aloitti työskentelyn Stoke Mandeville -sairaalan selkäydinvammaosastolla vuonna 1944. Guttmann pyrki kuntouttamaan potilaitaan, joista monet olivat entisiä sotilaita, siten, että he pystyisivät palaamaan normaalielämään mahdollisimman nopeasti. Yhdeksi keskeiseksi kuntoutusmuodoksi muodostui urheilu.


title: Ludwig Guttmann

text: 28. kesäkuuta 1948 Guttmann järjesti vammaisille ensimmäiset Stoke Mandeville -urheilukilpailut, joita järjestettiin tämän jälkeen vuosittain. Vuonna 1952 kilpailut muuttuivat kansainvälisiksi hollantilaisen joukkueen osallistuessa niihin. Vuonna 1960 kilpailut järjestettiin ensimmäistä kertaa paralympialaisten nimellä välittömästi varsinaisten olympialaisten jälkeen niiden isäntäkaupungissa Roomassa.


title: Arvuuttaja

text: Arvuuttaja (alias Edward E. Nigma, toisinaan Nygma) on kuvitteellinen superroisto yhdysvaltalaisen DC Comicsin julkaisemissa sarjakuvissa. Hän esiintyy usein supersankari Batmanin vihollisena. Arvuuttajan loivat Bill Finger ja Dick Sprang, ja hän esiintyi ensi kerran "Detective Comics" -lehden numerossa 140.


title: Arvuuttaja

text: Vuonna 2009 Arvuuttaja oli listattu sijalle 59 IGN-sivuston laatimassa kautta aikain sata suurinta sarjakuvarikollista.Edward Nigma on rikollisnero, joka jättää rikospaikoilleen arvoituksia. Hänellä on psykoottinen pakkomielle osoittaa arvoitustensa avulla olevansa nerokkaampi kuin Batman. 1960-luvun TV-sarjassa tuodaan myös esille seikka, jonka mukaan arvoituksia ilmestyy aina vain lisää sitä mukaa kun Nigman sillä hetkellä muhiva rikollinen juoni on vielä toteuttamatta.


title: Arvuuttaja

text: Arvuuttaja on erittäin älykäs, ja hän käyttää nerokkuuttaan mitä monimutkaisimpien rikosten ja pulmien keksimiseen. Arvuuttajalla on yleensä mukanaan keppi, jonka pää muistuttaa kysymysmerkkiä.


title: Arvuuttaja

text: Vuoden 1966 camp-huumorilla sävytetyssä, ensimmäisessä valkokankaalle tuodussa Batman-seikkailussa Arvuuttajan roolissa nähtiin Frank Gorshin. Mukana elokuvassa olivat Batmanin vihollisista myös Jokeri, Pingviini sekä Kissanainen. Tuttuun tapaansa myös tässä elokuvassa Arvuuttaja lähettää pakonomaisesti vihjeitä Batmanille ja tämän apurille, Robinille, mikä aiheuttaa kuitenkin välillä kireyttä hänen rikostovereissaan.


title: Arvuuttaja

text: Vuonna 1995 ensi-iltansa saaneessa Joel Schumacherin ohjaamassa "Batman Foreverissa" Arvuuttajan sekä tämän todellisen henkilöllisyyden, Edward Nygman roolissa nähdään mestarikoomikko Jim Carrey. Arvuuttaja on elokuvan antagonisti eli päävastustaja yhdessä Kaksinaaman kanssa. Elokuvassa Arvuuttaja työskentelee ennen rikollisuransa aloittamista Bruce Waynen omistamassa Wayne Enterprisesissä. Kun Bruce hylkää Nygman keksinnön, alkaa tämä hautoa kostoa Waynelle ja aloittaa rikollisuransa Arvuuttajana, ja yhdistää voimansa Kaksinaaman kanssa.


title: Arvuuttaja

text: Vuonna 2010 julkaistussa piirrosseikkailussa "" Arvuuttajan ääniroolissa nähtiin Bruce Timm. Elokuvassa Arvuuttajalla oli varsin pienehkö rooli, ja hän yritti elokuvassa ryöstää pankin kunnes Jason Todd, entinen Robin ja silloinen Punahuppu, pysäytti hänet.


title: Arvuuttaja

text: 1960-luvulla esitetyssä "Batman"-televisiosarjassa Arvuuttajaa esittää alkuperäisen elokuvan tapaan Frank Gorshin. Gorshin esittää roolia sarjan ensimmäisellä ja toisella tuotantokaudella, kun taas John Astin toimii Gorshinin sijaisena sarjan toisella tuotantokaudella. Ennen televisiosarjan alkua Arvuuttaja oli tehnyt kahden vuosikymmenen aikana vain kolme visiittiä Batman-sarjakuviin, mutta Gorshinin tulkinta hahmosta nosti Arvuuttajan yhdeksi Batmanin vakiovastustajista, ja nykypäivän Gotham Cityn rikollispiiriä on vaikea kuvitella ilman Arvuuttajaa.


title: Arvuuttaja

text: Arvuuttaja esiintyi kahdessa piirrossarjassa 1970-luvulla: "Superystävissä" sekä sarjan spin-off-versiossa "Superystävät", jota Yhdysvalloissa esitettiin sen alkuperäisnimellä "Challenge of the Super Friends". Arvuuttajan ääninäyttelijänä sarjassa toimi Michael Bell.


title: Arvuuttaja

text: Vuoden 1992 "Batman"-animaatiosarjassa Arvuuttajan ääninäyttelijänä toimi John Glover. Arvuuttajaa nähtiin tässä animaatiosarjassa vain muutamissa jaksoissa, sillä sarjan tuottajien mukaan hahmo teki jaksojen juonista liian pitkiä, monimutkaisia tai toisinaan jopa liian outoja. Lisäksi sarjan käsikirjoittajilla oli vaikeuksia keksiä hahmolle arvoituksia, joita hän esittäisi sarjassa esiintyessään.


title: Arvuuttaja

text: John Glover on myöhemmin uusinut roolinsa Arvuuttajana televisiosarjoissa "The New Batman Adventures" ja "Teräsmies". Edelliseen animaatiosarjaan verrattuna, oli Arvuuttajan ulkonäkö muuttunut "The New Batman Adventures" -televisiosarjassa melko paljon, sillä vihreän pukunsa ja hattunsa sijaan hän pukeutui sarjassa yksinkertaisemmin vihreään, vartalonmyötäiseen asuun. Teräsmies-animaatiosarjassa Arvuuttaja vieraili yhdessä Banen sekä Hullun Hatuntekijän kanssa yhden jakson verran.


title: Arvuuttaja

text: "Batman Beyond" -animaatiossa Arvuuttaja oli mukana jo sarjan avausjaksossa


title: Arvuuttaja

text: Robert Englund toimi Arvuuttajan ääninäyttelijänä vuoden 2004 "Batman"-animaatiosarjassa. Sarjassa hahmo erosi ulkonäöltään radikaalisti myös muiden vihollishahmojen tapaan. Sarjassa Arvuuttaja uhkaa räjäyttää kemikaalisen räjähteen aina, jos joku ei vastaa oikein hänen arvoituksiinsa eikä hänelle myöskään ole ongelma houkutella ihmisiä vaaraan pelaamaan hengestään arvoituksillaan.


title: Pingviini (sarjakuvahahmo)

text: Pingviini, oikealta nimeltään Oswald Chesterfield Cobblepot on kuvitteellinen rikollinen DC Comicsin sarjakuvamaailmassa ja Batmanin vihollinen. Pingviinin ensiesiintyminen oli "Detective Comicsin" 58. numerossa, ja hänet loivat Bill Finger ja Bob Kane.


title: Pingviini (sarjakuvahahmo)

text: Pingviinin varusteisiin kuuluvat muun muassa sateenvarjot, jotka voivat esimerkiksi heittää vangitsevan verkon tai ruiskuttaa happoa. Pingviini omistaa lisäksi myös Ice Berg -yöklubin, jossa käyvät yleensä tylsistyneet, vanhat miljonäärit tai mafiosot sekä nuorisorikolliset. Tämän paikan hän osti edesmenneiden rikkaiden vanhempiensa rahoilla. Myös Batman on ollut klubilla valepukuisena salakuuntelemassa asiakkaita ja kysymässä Pingviiniltä tietoja Gothamin rikollisuudesta.


title: Pingviini (sarjakuvahahmo)

text: Pingviinin oikea nimi on Oswald Cobblepot. Hän syntyi keskiluokkaiseen perheeseen ja koki raskaita aikoja kasvaessaan aikuiseksi. Cobblepotia kiusattiin lapsena hänen ulkonäkönsä vuoksi ja verrattiin usein lintuun. Sittemmin Cobblepot ystävystyi villilintuihin, jotka vierailivat hänen kasvihuoneessaan. Hän syötti lintuja, jotka tottuivat hänen läsnäoloonsa. Vuosien ajan Cobblepot tunsi olonsa tämän vuoksi ulkopuoliseksi ja muut lapset nimittelivät häntä pingviiniksi. Cobblepot ajautui raivon partaalle ja suunnitteli useita keinoja kostaakseen luokkatovereilleen ja lapsille, jotka kiusasivat häntä. High Schoolin tanssiaisissa Cobblepot päätti tehdä pienen jekun lähettämällä muutaman harakan aiheuttamaan harmia kiusaajilleen. He kuitenkin kostivat ja hakkasivat Cobblepotin. Hän onnistui palaamaan takaisin loukkaantuneena ja meni katsomaan adoptoituja lemmikkejään. Yksi niistä kuitenkin puri häntä ja se sai Cobblepotin raivoon, että hän hakkasi linnun. Cobblepot päätti kuitenkin suorittaa koulun loppuun, jonka jälkeen hän päätti siirtyä rikollisuuden tielle ja otti nimekseen Pingviini. Hän käytti perheensä omaisuutta rakentaakseen Ice Berg -yöklubin. Sittemmin Pingviini on ollut mukana useita kertoja Gothamissa tapahtuneiden laittomuuksien parissa. Hän muun muassa toimi laittomasti nyrkkeilypromoottorina ja on useasti toiminut mustassa pörssissä.


title: Pingviini (sarjakuvahahmo)

text: Burgess Meredith esitti Pingviiniä 1960-luvun "Batmanissa" ja vuonna 1966 ensi-iltansa saaneessa "Batman"-elokuvassa. Hänen esiintymisessään muistettavinta on pingviinimäinen ääntely ja kävely.


title: Pingviini (sarjakuvahahmo)

text: Danny De Vito esitti Pingviiniä vuonna 1992 ensi-iltansa saaneessa ja Tim Burtonin ohjaamassa "Batman – paluussa". Eroa sarjakuvaversioon elokuvassa oli se, että Pingviini hylättiin lapsena ja hän kasvoi Gotham Cityn viemäreissä ja myöhemmin sirkusseurueessa. Pingviinin ulkönäkökin on muuttanut sarjassa radikaalisti, ja hänestä on tehty julmempi ja katkerampi hahmo.


title: Pingviini (sarjakuvahahmo)

text: Paul Williams oli Pingviinin äänenä "Batman"-animaatiosarjassa. Sarjassa Pingviinin alkuperästä ei mainita juuri mitään ja hahmo muistuttaa ulkonäöltään Tim Burtonin Batman Returns-elokuvan Pingviiniä. Hahmo esiintyi myös elokuvassa "" äänenään David Odgen Stries


title: Kissanainen

text: Kissanainen (), oikealta nimeltään Selina Kyle, on kuvitteellinen rikollinen DC Comics -sarjakuvamaailmassa. Useimmiten hän on Batmanin vastustaja. Hänen ensiesiintymisensä oli "Batman"-lehden ensimmäisessä numerossa (nimellä Kissa), ja hänet loivat Bill Finger sekä Bob Kane. Kissanaista ei tule sotkea Marvelin Mustaan Kissaan.


title: Kissanainen

text: Vuonna 2009 Kissanainen oli listattu sijalle 11 IGN-sivuston laatimassa kautta aikain sata suurinta sarjakuvarikollista.


title: Kissanainen

text: Kissanainen ei ole perinteinen vihollinen, sillä hän on lähinnä murtovaras (jalokivi) eikä hänellä ole tapana tappaa syyttömiä. Hän myös toimii usein Robin Hoodin tyyliin, varastaen rikkailta ja antaen köyhille.


title: Kissanainen

text: Kissanainen toimii yksin, mutta joissakin seikkailuissa hän toimii Batmanin liittolaisena. Hän varastelee arvoesineitä, mutta osaa myös välillä toimia sankarina ja auttaa Batmania, vaikka he usein ovatkin vihollisia keskenään. Hänellä ja Batmanilla onkin monissa tarinoissa monimutkainen ja usein jopa romanttinen, viha–rakkaus-suhde.


title: Kissanainen

text: Selinan äiti laiminlyö lapsiaan Selinaa ja Maggieta, kun nämä ovat pieniä. Maria Kyle on etäinen vanhempi, joka viettää mieluummin aikaa kissojen kanssa, ja tekee lopulta itsemurhan kun Selina on hyvin nuori. Hänen alkoholisti-isänsä Brian on kylmä ja tunteeton ja juo lopulta itsensä hengiltä.


title: Kissanainen

text: Selviytyäkseen Selina viettää aikaa kaduilla ennen kuin hänet saadaan kiinni ja lähetetään orpokotiin. Nuorten osastolla Selina alkaa nähdä kuinka kovaa maailma voi oikeasti olla. Maggien lapsuudesta ei ole kerrottu tarkemmin.


title: Kissanainen

text: Ennen kuin Selinasta tulee Kissanainen, hän työskentelee prostituoituna selviytyäkseen, mutta haluaa kovasti irrottautua häntä hyväksikäyttävästä parittajasta ja entisestä poikaystävästään Stanista. Selina saa viimein tarpeekseen kun Stan sieppaa ja käyttää väkivaltaisesti väärin hänen siskoaan Maggieta, joka on nunna. Pelastaakseen sisarensa Selina tappaa Stanin, päästen samalla itsekin hänestä lopullisesti eroon.


title: Kissanainen

text: Tajuttuaan mitä hänen siskolleen tapahtui, hän alkaa pelätä elävänsä sisarensa pelokasta elämää ja alkaa opiskella itsepuolustusta ja taistelulajeja. Hänen opettajansa innostaa Selinaa uskomaan enempään kuin mitä hän on, ja hän ymmärtää, että prostituutio ei ole elämää hänelle tai Hollylle.


title: Kissanainen

text: Holly Robinson on nuori karkulainen joka ihailee Selinaa, mutta on aivan liian nuori elääkseen kaduilla. Selina ottaa Hollyn huostaansa. Mieltymys jalokiviin johdattaa Selinan tekemään ensimmäisen murtonsa, johon hän lähtee pukeutuneena kissanaisen pukuun, jonka hänen parittajansa oli hänelle antanut.


title: Kissanainen

text:
Tehtyään murron kissapuvussa Selina huomaa ettei häntä tunnisteta. Hän saa esimakua murtoihin ja alkaa tehdä niitä enemmän Robin Hood -tavalla kuin todellinen varas. Lopulta hän kohtaa Batmanin. Pienen yhteenoton jälkeen Selina innostuu pysymään Kissanaisen roolissa nähtyään Batmanin tositoimissa rikollisia vastaan. Selina saa ajatuksen, että Batmanin ollessa ”lepakko”, hän itse voisi olla ”kissa”. Oivalluksen myötä Selina vakiinnuttaa itselleen nimen Kissanainen.
1960-luvun "Batman"-televisiosarjassa Kissanaista esitti useimmiten Julie Newmar. Eartha Kitt esitti Kissanaista sarjan loppupuolella, kun Newmar oli kiireinen toisen projektin kanssa. Kissanainen on vieraillut myös "Batman"-animaatiosarjoissa.


title: Kissanainen

text: Vuonna 2014 alkaneessa "Gotham"-televisiosarjassa nuorta Selina Kylea esittää Camren Bicondova. Sarja sijoittuu Gotham Cityyn joitakin vuosia ennen kuin Bruce Waynestä tulee Batman.Vuonna 1977 tehdyssä animaatiosarja: "The New Adventures of Batmanissä" kissanaisen äänenä toimii Melendy Britt.


title: Kissanainen

text:
Adrienne Barbeau toimii Kissanaisen äänenä vuoden 1992 "Batman"-animaatiosarjassa, sitä seuranneessa jatkosarjassa "The New Batman Adventures" (1997) ja spin-off-elokuvassa "" (2003).
Gina Gershon toimii Kissanaisen äänenä vuoden 2004 "Batmanissä". Vuonna 2009 julkaistussa animaatiosarjassa "Batman – pelottomat" Kissanaisen äänenä toimii Kari Wahlgren. Vuonna 2011 julkaistussa animaatioelokuvassa "" Kissanaiselle äänensä antoi Eliza Dushku.


title: Kissanainen

text: Kissanainen esiintyy vuoden 2010 pelissä "" roistona sekä vuoden 2011 "DC Universe Onlinessa", jossa hän ei ole pelattavana hahmona. Sen sijaan vuoden 2011 "ssä" Kissanaisella voi pelata erinäisiä osioita pelistä. Pelin ensiostajat saavat ilmaisen koodin, joka on voimassa yhden kerran. Koodin voi myös maksullisesti tilata PlayStation Storen kautta. Kissanainen esiintyy vuonna 2008 "ssa" pelattavana hahmona. Kissanainen on pelissä Pingviinin ryhmässä ja on myös päävastuksena.


title: Maureen O’Hara

text: Maureen O’Hara (oik. Maureen FitzSimons, 17. elokuuta 1920 Ranelagh, Irlanti – 24. lokakuuta 2015 Boise, Idaho, Yhdysvallat) oli irlantilainen näyttelijä.


title: Maureen O’Hara

text: O’Hara teki urallaan usein töitä ohjaaja John Fordin ja pitkäaikaisen ystävänsä John Waynen kanssa. Hänen ensimmäinen suuri elokuvansa oli "Jamaica Innin rannikkorosvot" ("Jamaica Inn", 1939), jonka ohjasi Alfred Hitchcock. Samana vuonna hän näytteli Esmeraldan roolin elokuvassa "Notre Damen kellonsoittaja". Hän näytteli John Fordin ohjaamassa elokuvassa "Vihreä oli laaksoni" ("How Green Was My Valley", 1941), joka voitti parhaan elokuvan Oscar-palkinnon vuonna 1941.


title: Maureen O’Hara

text: O’Hara puhui sujuvasti iiriä ja käytti sitä elokuvissa "Vaitelias mies" ("The Quiet Man", 1952), "Suuri paraati" ("The Long Gray Line", 1954) ja "Äitini on naiseni" ("Only the Lonely", 1991). Hänen muihin tunnettuihin elokuviinsa kuuluu muun muassa "Rio Grande" (Rio Grande, 1950).


title: Maureen O’Hara

text: O’Hara lopetti näyttelijänuransa 1970-luvun alussa mutta palasi näyttelemään 1990-luvun alussa. Vuonna 1991 hän esiintyi "Äitini on naiseni" -elokuvassa John Candyn ja Ally Seedin kanssa. Hänen viimeinen televisiotyönsä oli tv-elokuva "The Last Dance" yhdessä muun muassa Eric Stolzin kanssa. Vuonna 2014 O’Haralle myönnettiin Oscar-kunniapalkinto.


title: Maureen O’Hara

text: O’Hara oli kotoisin läheltä Dublinia. Hän oli naimisissa kolme kertaa, ja hänellä oli yksi lapsi.


title: Myrkkymuratti (sarjakuvahahmo)

text: Myrkkymuratti (), oikealta nimeltään Pamela Lillian Isley, on kuvitteellinen rikollinen DC Comicsin sarjakuvamaailmassa ja Batmanin vihollinen.


title: Myrkkymuratti (sarjakuvahahmo)

text: Vuonna 2009 Myrkkymuratti oli listattu sijalle 64 IGN-sivuston laatimassa kautta aikain sata suurinta sarjakuvarikollista.


title: Myrkkymuratti (sarjakuvahahmo)

text: Myrkkymuratin loivat Robert Kanigher ja Sheldon Moldoff. Myrkkymuratin ensimmäinen esiintyminen sarjakuvalehdessä tapahtui kesäkuussa vuonna 1966. Lehti oli Batmanin numero 181. Tarinan nimi oli "Beware of Poison Ivy". Suomessa tarina kulki nimellä "Varokaa myrkyllistä Murattityttöä". Kanigher ajatteli, että Batman tarvitsee Kissanaisen lisäksi toisenkin naispuolisen vastustajan. Kanigher otti Myrkkymuratin alkuperäiseen ulkonäköön vaikutteita sen aikaisesta mallista Bettie Pagesta.


title: Myrkkymuratti (sarjakuvahahmo)

text: Myrkkymuratin ensimmäisten 1960-luvun esiintymisten jälkeen tuli pitkä tauko ennen kuin hahmo palasi sarjakuvalehtien sivuille. Vuonna 1989 Myrkkymuratti teki ensiesiintymisensä myös DC Comicsin sarjakuvassa nimeltä Suicide Squad. Siinä Myrkkymuratti oli vakiokasvo aina sarjan loppumiseen eli vuoteen 1992 asti. Sittemmin Myrkkymuratti on esiintynyt säännöllisesti Batman-tarinoissa eri sarjakuvalehdissä. Lisäksi hahmo on esiintynyt muissakin lehdissä, kuten Harley Quinnin omassa sarjakuvassa.


title: Myrkkymuratti (sarjakuvahahmo)

text: Alkuperäinen tarina


title: Myrkkymuratti (sarjakuvahahmo)

text: Alkuperäisessä Myrkkymuratin syntytarinassa Dr. Pamela Lillian Isley oli lupaava opiskelija Seattlesta. Ranskalainen professori Marc LeGrande houkutteli hänet varastamaan egyptiläisiä lääkeyrttejä sisältävän uurnan museosta. Saatuaan haluamansa LeGrande yritti myrkyttää Isleyn, joka kuitenkin selviää ja huomaa pian saaneensa immuniteetin kaikkia luonnollisia toksiineja ja sairauksia vastaan.


title: Myrkkymuratti (sarjakuvahahmo)

text: Uudempi tarina


title: Myrkkymuratti (sarjakuvahahmo)

text: Nykyisin Myrkkymuratin syntytarina on toisenlainen. Sen mukaan Pamela Isley kasvoi eristyksissä. Hänellä oli varakkaat mutta poissaolevat vanhemmat. Isleyllä ei ollut edes lemmikkejä, vaan hänen ainoita ystäviään olivat hänen viljelemänsä ja hoitamansa kasvit. Pamelasta tuli turhautunut ja eikä välittänyt ihmisitä eikä varsinkaan miehistä. Isley jätti perheensä lähtiessään korkeakouluun opiskelemaan kasvitiedettä. Hän opiskeli Alec Hollandin, tämän vaimon Lindan ja Philip Sylvianin kanssa. Professorina toimi Jason Woodrue, joka oli jo aloittanut kokeita tullakseen Floronic Maniksi. Woodrue käytti Isleya kokeessaan. Hän sekoitti kasvien myrkkyjä Isleyn ihmisvereen ja Isleyn molekyylirakenne muuttui. Hänestä tuli lähes immuuni viruksille ja sairauksille. Tuon jälkeen syntynyt Myrkkymuratti ei myöskään pystynyt enää saamaan lapsia ja hänestä tuli miesten vihaaja.


title: Myrkkymuratti (sarjakuvahahmo)

text: Myrkkymuratti vihaa miehiä. Hän ajattelee kasvien olevan arvokkaampia kuin ihmishenkien. Useissa tarinoissa Myrkkymuratti kuvataan tunteettomaksi.


title: Myrkkymuratti (sarjakuvahahmo)

text: Suudelmallaan Myrkkymuratti pystyy tappamaan kenet tahansa. Hänessä on myös miehiä houkuttelevaa myrkkyä sekä kyky ohjata kasveja.


title: Myrkkymuratti (sarjakuvahahmo)

text: Valkokankaalla Myrkkymuratti debytoi elokuvassa "Batman & Robin". Elokuvassa häntä esittää Uma Thurman. Myrkkymuratti on aluksi kasvitieteilijä, joka kuitenkin yritetään murhata omassa laboratoriossaan tämän oltua liian utelias pomonsa työstä. Tapahtuman jälkeen hän altistuu kemikaaleille, jotka muuttavat hänet myrkylliseksi konnaksi. Isleyn tarkoituksena on vallata Gothamin lisäksi koko maailma ja antaa se takaisin kasveille. Operaatiossa häntä avustaa Bane. Lopulta Isleyn kohtaloksi koituu lihansyöjäkasvi.


title: Myrkkymuratti (sarjakuvahahmo)

text: Vuonna 1992 valmistuneessa piirrossarjassa Diane Pershingin ääninäyttelemä Pamela Isley oli tunnettu ja menestynyt kasvitieteilijä. Myöhemmin hän huomaa, että hänellä on hyperaktiivinen immuunijärjestelmä, mikä pitää hänet terveenä mitä tahansa sairautta vastaan. Tämän jälkeen hän kehitti itselleen peitenimen Myrkkymuratti ja aloitti rikosuransa. Kasvitieteen lisäksi hän työskentelee kosmetiikka-alalla, jossa hän kehittelee uusia tuotteita. Kun hän näki Harvey Dentin tuhoavan uhanalaisen ruusun, seremonian aikana jossa oltiin rakentamassa uutta vankilaa. Hänestä tuli ensimmäinen uhri Myrkkymuratin kostaessa kasvien puolesta.


title: Myrkkymuratti (sarjakuvahahmo)

text: Esiintyy sarjassa Kissanaisen ja Harley Quinnin kanssa.


title: Myrkkymuratti (sarjakuvahahmo)

text: Piera Coppola toimi Myrkkymurattina uudemmassa "Batman"-animaatiossa Pamela Isley on nuori teini-ikäinen tyttö, joka lähinnä aiheuttaa vain harmia. Hänen kohtalonsa kuitenkin muuttuu eräässä kemikaalitehtaassa, jossa hän putoaa ritilän päälle ja menettää tajuntansa. Hänen päälleen valuu kemikaaleja, jotka muuttavat Isleyn vihreäihoiseksi roistoksi.


title: Kaksinaama

text: Harvey ”Kaksinaama” Dent () on kuvitteellinen sarjakuvahahmo, joka esiintyy DC Comicsin julkaisemissa sarjakuvissa. Kaksinaama on yksi Batmanin merkittävimmistä vihollisista ja DC Comicsin sarjakuvamaailman kuuluisimmista superroistoista. Hahmon loivat piirtäjä Bob Kane ja käsikirjoittaja Bill Finger, ja se teki ensiesiintymisensä vuoden 1942 elokuussa "Detective Comics" -lehden numerossa 66. IGN listasi Kaksinaaman 12. sijalle sadan parhaan sarjakuvaroiston listallaan vuonna 2009.


title: Kaksinaama

text: Harvey Dent oli alun perin Gotham Cityn tunnettu piirisyyttäjä, ja hän teki myös yhteistyötä Batmanin kanssa. Kesken mafioso Salvatore Maronin oikeudenkäynnin hän joutuu happoiskun kohteeksi, ja hänen kasvojensa vasen puoli vaurioituu tämän seurauksena vakavasti. Dent menettää järkensä ja omaksuu itselleen uuden nimen ”Kaksinaama”, jonka avulla hän alkaa rakentaa ja kehittää omaa rikollista toimintaansa Gotham Cityn alamaailmassa. Kaksinaama ei kykene jakautuneen persoonansa vuoksi tekemään päätöksiä itsenäisesti, minkä takia hän ratkaisee ongelmansa heittämällä kolikkoa.


title: Kaksinaama

text: Kaksinaama on esiintynyt DC Comicsin sarjakuvamaailmaan perustuvissa medioissa hyvin tiiviisti. Ensimmäisenä Harvey Dentiä elokuvassa esitti Billy Dee Williams vuoden 1989 "Batmanissa". Tommy Lee Jones esitti Kaksinaamaa vuoden 1995 "Batman Foreverissa", ja viimeisimpänä Aaron Eckhart vuoden 2008 "Yön ritarissa". Televisiosarjassa "Gotham" nuoren Harvey Dentin roolissa näyttelee Nicholas D'Agosto.


title: Kaksinaama

text: "Detective Comics" -sarjakuvan 66. numerossa ensiesiintymisensä tehneen Kaksinaaman nimenä on Harvey ”Apollo” Kent. Myöhemmin hahmon sukunimi vaihdettiin muotoon Dent, jotta kustantamo DC Comics välttäisi sekaannuksen Kaksinaaman ja Clark Kentin eli Teräsmiehen välillä.


title: Kaksinaama

text: 1940-luvun sarjakuvissa Kaksinaama esiintyi kolmesti, ja 1950-luvun sarjakuvissa kahdesti. Tämän jälkeen hän poistui DC Comicsin sarjakuvista joksikin aikaa, sillä kustantamon tavoitteena oli tuoda sarjakuviin mukaan lapsiystävällisimpiä rikollishahmoja. Käsikirjoittaja Dennis O'Neilin ansiosta Kaksinaama teki paluun Batman-sarjakuviin 1970-luvun alussa, ja sen myötä Kaksinaamasta tuli yksi Batmanin merkittävimmistä vihollisista.


title: Kaksinaama

text: Kun Frank Miller uudisti Batmanin hahmoa 1980-luvun puolivälissä, käsikirjoittaja Andy Helfer kirjoitti Kaksinaaman hahmolle aiempaa tarkemman historian ja alkuperän. Helfer loi Dentin hahmon taustalle muun muassa vaikean lapsuuden, johon lukeutuivat alkoholismista kärsinyt ja poikaansa kaltoinkohdellut isä sekä Dentin kärsimä kaksisuuntainen mielialahäiriö ja vainoharhaisuus. "" -tarinassa Harvey Dentistä tehtiin myös yksi Batmanin ja komisario James Gordonin tärkeimmistä liittolaisista.


title: Kaksinaama

text: 26-vuotias Harvey Dent valitaan Gotham Cityn uudeksi piirisyyttäjäksi. Huoliteltuna julkisuudessa esiintyvä, kasvonpiirteiltään komea Dent saa itselleen lempinimen ”Apollo” kreikkalaisen ja roomalaisen mytologian Apollon -jumalan mukaan. Hän aloittaa Gotham Cityn piirisyyttäjän virassa noin puoli vuotta ennen kuin Batman aloittaa oman toimintansa Gotham Cityn rikollisuuden kitkemiseksi.


title: Kaksinaama

text: Dent liittoutuu komisario James Gordonin ja Batmanin kanssa saattaakseen kaksi Gotham Cityn kuuluisaa mafiosoa, Salvatore Maronin ja Carmine Falconen, lukkojen taakse. Oikeudenkäynnissä syylliseksi murhaan todettu Salvatore Maroni tekee Dentiä kohtaan happoiskun heittämällä syövyttävää rikkihappoa tämän kasvoille. Rikkihappo turmelee vasemman puolen Dentin kasvoista, ja nähtyään kuvajaisensa peilistä hän menettää järkensä. Hän omaksuu itselleen uuden nimen ”Kaksinaama”, ja alkaa rakentaa ja kehittää omaa rikollista toimintaansa Gotham Cityn alamaailmassa. Jakautuneesta persoonasta kärsivä Dent ei enää pysty päättämään yksinkertaisistakaan asioista, vaan tekee kaikki päätöksensä heittämällä kolikkoa. Kasvojensa turmeltumisen Kaksinaama kostaa murhaamalla Maronin, ja hänestä tulee yksi Batmanin vakiovihollisista.


title: Kaksinaama

text: Tim Burtonin ohjaamassa ja vuonna 1989 ensi-iltansa saaneessa elokuvassa "Batman" Harvey Dentia esittää Billy Dee Williams. Dent on elokuvassa valittu vastikään Gotham Cityn uudeksi piirisyyttäjäksi, ja hänen tavoitteenaan on saattaa mafioso Carl Grissom lukkojen taakse. Billy Dee Williamsin oli tarkoitus uusia roolinsa Harvey Dentina ja myöhemmin myös Kaksinaamana elokuvasarjan seuraavissa osissa, mutta hahmon osuus päätettiin poistaa vuoden 1992 jatko-osan "Batman - paluu" käsikirjoituksesta.


title: Kaksinaama

text: Joel Schumacherin ohjaamassa "Batman - paluu" -elokuvan jatko-osassa "Batman Forever" Kaksinaaman rooliin valittiin Tommy Lee Jones. Roolia tarjottiin alun perin Mel Gibsonille, joka kuitenkin kieltäytyi roolista kiireisen aikataulunsa vuoksi. Elokuvassa Kaksinaaman syntytarina vastaa hänen ensiesiintymistään: Harvey Dentin kasvojen vasen puoli vaurioituu kesken Salvatore Maronin oikeudenkäynnin, ja hän menettää järkensä. Dent vannoo kostoa Batmania kohtaan, koska tämä ei onnistunut pelastamaan häntä. Myöhemmin Kaksinaamaksi ryhtynyt Dent kätyreineen hyökkää Gotham Cityssä järjestettävään sirkukseen surmaten Dick Graysonin eli ensimmäisen Robinin vanhemmat. Kaksinaama lyöttäytyy yhteen Arvuuttajan (roolissa Jim Carrey) kanssa saadakseen selville Batmanin todellisen henkilöllisyyden ja tehdäkseen tästä lopun.


title: Kaksinaama

text: Aaron Eckhart esittää Harvey Dentia ja Kaksinaamaa Christopher Nolanin ohjaamassa vuoden 2008 "Yön ritari" -elokuvassa, jossa Dent yrittää nujertaa Gotham Cityn mafian Batmanin ja komisario James Gordonin avustuksella. Gotham Cityn mafian kanssa yhteistyöhön lahjotut poliisit kidnappaavat Dentin ja tämän naisystävä Rachel Dawesin, ja lukitsevat heidät kahteen erilliseen räjähteillä varustettuihin varastorakennuksiin. Tuoliin köytetty Dent yrittää vapauttaa itsensä siteistä, mutta kaatuu lattialle. Hän kaataa vahingossa öljytynnyrin, jonka sisältö kastelee hänen kasvojensa ja ruumiinsa vasemman puolen. Batman onnistuu pelastamaan Dentin juuri ennen rakennuksen räjähtämistä, mutta räjähdyksen ja öljyn yhteisvaikutuksesta Dent menettää kasvonsa


title: Kaksinaama

text: Dent omaksuu käyttöönsä vanhan Gotham Cityn poliisissa syntyneen pilkkanimen ”Kaksinaama”, ja surmaa korruptoituneen poliisin sekä Salvatore Maronin. Hän ottaa James Gordonin perheen panttivangeikseen kostaakseen Gordonille, joka ei ennättänyt pelastamaan Rachelia.


title: Hullu Hatuntekijä

text: Hullu Hatuntekijä (Jervis Tetch) on fiktiivinen rikollinen DC Comicsin sarjakuvamaailmassa ja Batmanin vihollinen. Hän esiintyi ensi kerran "Batman"-lehdessä nro 49, ja hänet loivat Bob Kane ja Bill Finger. Hahmon alkuperä on Lewis Carrollin kirjassa "Liisan seikkailut ihmemaassa" (Hatuntekijän hahmo).


title: Hullu Hatuntekijä

text: 1960-luvulla Batmanissa Hullua Hatuntekijää esitti David Wayne.


title: Pakkasherra (sarjakuvahahmo)

text: Pakkasherra tai Jäämies ("Mr. Freeze"), oikealta nimeltään Victor Fries on DC Comicsin kustantama kuvitteelinen rikollinen ja erityisesti Batmanin vihollinen. Hänen ensiesiintymisensä oli "Batman"-lehdessä numero 121 (nimellä Mr. Zero) ja hänet loivat Dave Wood ja Sheldon Moldoff.


title: Pakkasherra (sarjakuvahahmo)

text: Vuonna 2009 Pakkasherra oli listattu sijalle 67 IGN-sivuston laatimassa kautta aikain sata suurinta sarjakuvarikollista.


title: Pakkasherra (sarjakuvahahmo)

text: Loistava tiedemies kylmiötutkimuksissa, Tohtori Victor Fries laittoi vaimonsa Noran nestemäiseen kylmiöön, kunnes hän löytäisi parannuskeinon vaimonsa kuollettavaan tautiin. Myöhemmin hänen tutkimuksensa löysi byrokraattinen työnantajansa GothCorpissa, jonka seurauksena Tri. Friesin koe keskeytettiin. Fries alkoi riidellä työnantajansa kanssa, jonka seurauksena hänen laboratoriossaan sattui räjähdys, jolloin Fries putosi jääkylmään kylmiöliuokseen.


title: Pakkasherra (sarjakuvahahmo)

text: Tämän seurauksena hän pystyi selviytymään vain alle nolla-asteen ilmastossa. Fries vannoi kostavansa niille jotka tekivät hänelle vääryyttä. Hän loi itselleen kyberneettisen kylmiöasun ja laservoimalla toimivan jäädytysaseen, jolloin hänet tunnettiin nimellä Pakkasherra.Pakkasherra on hyvin älykäs. Muuten hän ei olisi pystynyt rakentamaan kybertneettistä pukua, joka pitää hänen elintoimintojaan yllä. Hänellä on myös laservoimalla toimiva jäädytysase.


title: Pakkasherra (sarjakuvahahmo)

text: George Sanders, Otto Preminger, ja Eli Wallach esittivät jokainen kerran Pakkasherraa 1960-luvun Batmanissä.


title: Pakkasherra (sarjakuvahahmo)

text: Arnold Schwarzenegger esittää Pakkasherraa elokuvassa "Batman & Robin" (1997).


title: Pakkasherra (sarjakuvahahmo)

text: Michael Ansara oli Pakkasherran äänenä 1990-luvun "Batman"-animaatiosarjassa ja myöhemmin myös muissa DC-animaatiouniversumin sarjoissa, jossa tohtori Victor Fries oli ennen GothCorpin nerokkaimpia tiedemiehiä, mutta ei kuitenkaan kykenyt löytämään parannuskeinoa vaimolleen, joka kärsi kuolettavasta sairauksesta. Hänen kokeensa kuitenkin keskeytettiin, kun Ferris Boyle tympääntyi turhaan rahankulutukseen. Boyle ja vartijat aiheuttivat hässäkän laboratiossa, jossa Fries oli etsimässä parannuskeinoa vaimolleen. Tämän hässäkän seurauksena Boyle tönäisi aseella uhanneen Friesin kohti kemikaaleja jotka särkyessään muuttivat Victor Friesin Pakkasherraksi. Tämän seurauksena hänen mielensä valtasi kostonjano ja hän yrittikin murhata Ferris Boylen. Batman esti Pakkasherran aikeet ja toimitti tämän vankilaan.


title: Pakkasherra (sarjakuvahahmo)

text: Jonkin ajan kuluttua Grant Walker -niminen liikemies sieppasi Pakkasherran vankilasta. Varakas Walker halusi tulla samanlaiseksi kuin Pakkasherra ja tarjosi tälle vastineeksi muutosprosessista Nora Friesin, jonka oli pelastanut Boylen laboratoriosta räjähdyksen jälkeen ja rahoituksen tämän parantamiseksi. Pakkasherra suostui muuttamaan Walkerin itsensälaiseksi. Kuultuaan Walkerin suunnitelman jäädyttää koko maailma ja pelastaa vain harvat ja valitut omaan merenalaiseen kaupunkiinsa Oceanaan, Batman ja Robin saapuvat paikalle ja kertovat Pakkasherralle että Nora tulisi vihaamaan tätä jos hän auttaisi Walkeria hullussa suunnitelmassaan. Epäröimättä Pakkasherra vangitsee Walkerin jäävuoreen ja samalla kun Walkerin tukikohta hajoaa ympäriltä Pakkasherra, Nora Fries ja Grant Walker katoavat.


title: Pakkasherra (sarjakuvahahmo)

text: Elokuvassa "Batman ja Pakkasherra", Michael Ansaran äänittämä Pakkasherra oli yrittänyt vuosien ajan löytää parannuskeinoa vaimolleen, joka lopulta löytyi Wayne-yhtiön avustuksella jolloin lääkärit saivat parannettua hänen vaimonsa. Sitä ennen Pakkasherra sieppasi Barbara Gordonin jolla oli samat veriryhmä ja kudostyyppi kuin vaimollaan tehdäkseen itse vaimonsa pelastavan elinsiirtoleikkauksen. Batman ehti kuitenkin ajoissa pelastaa Barbaran Pakkasherran piilopaikasta, joka räjähti kappaleiksi.


title: Pakkasherra (sarjakuvahahmo)

text: "The New Batman Adventuresissa" Michael Ansara jatkoi Pakkasherran roolissa, jossa se kohtasi kuitenkin pahimman mahdollisen kohtalon, kun hänen parantunut vaimonsa jätti hänet. Tämän seurauksena Pakkasherra ryhtyi kostamaan menetyksensä koko Gotham Citylle, jossa selvisi myös, että hänen kehonsa ei enää kestänyt pitkää ikää ja se rappeutui lukuun ottamatta Pakkasherran päätä. Hänen viimeinen yrityksensä jäädyttää Gotham City epäonnistui Batmanin estäessä jääkiihdyttimellä varustetun helikopterin. Lopputuloksena Pakkasherra itse jäätyi aseensa tulivoimaan.


title: Pakkasherra (sarjakuvahahmo)

text: Pakkasherrasta ei kuulunut mitään 50 vuoteen, jonka jälkeen tulevaisuuden Gotham Cityn suurimpiin liikemiehiin kuulunut Derek Powers järjesti projektin, jolla he saisivat kokeilla mielen siirtämistä uuteen kehoon. Näin Pakkasherra sai tietämättään olla ensimmäinen ja viimeinen koe kyseisessä projektissa. Mikään ei kuitenkaan mennyt kuten Powers oli suunnitellut tiedemiestensä kanssa ja Pakkasherra oli määrä tuhota. Tämän epäonnistuttua hän onnistui karkaamaan ja puki ylleen viimeisimmän rakentamansa asun, jolla hän yritti tuhota Powersin ja hänen tehtaansa. Tämä jäi Pakkasherran viimeiseksi esiintymiseksi DC-animaatiouniversumissa, jossa hän tappoi itsensä jäätyään luomiensa jäälohkareiden alle.


title: Pakkasherra (sarjakuvahahmo)

text:
Clancy Brown oli Pakkasherran äänenä vuoden 2004 "Batman"-animaatiosarjassa.
Hän käyttää jääteknologiaa ja sen käyttämiseen Pakkasherra tarvitsee timantteja, joita hän varastaa useista liikkeistä. Pakkasherra oli ennen tavallinen rikollinen nimeltään Victor Fries, mutta joutui kylmiöonnettomuden uhriksi Batmanin jahdatessa häntä timanttivarkauden takia.


title: Pakkasherra (sarjakuvahahmo)

text: Fries lensi vahingossa kylmiöarkkuun, jossa hänen ruumiinlämpötilansa muuttui sähkön ja pakkasen takia. Nyt Fries pystyy elämään enää vain nollasta asteesta alaspäin. Tämän myötä kylmyys on Pakkasherran pakkomielle ja hän yrittää samalla tehdä Gothamista itselleen jäisen kuningaskunnan.


title: Tapani Kärkkäinen

text: Tapani Kärkkäinen (s. 1962) on suomalainen kääntäjä, toimittaja ja kustannustoimittaja, joka on perehtynyt erityisesti Puolan kulttuuriin ja kirjallisuuteen. Hän toimii myös av-kääntäjänä ja kouluttajana.


title: Tapani Kärkkäinen

text: Kärkkäinen on suomentanut muun muassa Ryszard Kapuścińskin, Bruno Schulzin, Andrzej Sapkowskin, Hanna Krallin, Wojciech Tochmanin ja Olga Tokarczukin teoksia. Vuonna 2008 Kärkkäinen palkittiin ”taitavasta puolalaisen kirjallisuuden kääntämisestä” Erkki Reenpää -palkinnolla. Samana vuonna hän sai ansiomerkin Puolan kulttuurin edistämisestä. Vuonna 2011 Puolan presidentti myönsi hänelle Puolan tasavallan ansiomerkkiritarikunnan ritarimerkin.


title: Tapani Kärkkäinen

text: Vuonna 2013 Kärkkäinen palkittiin Mikael Agricola -palkinnolla Olga Tokarczukin romaanin "Vaeltajat" ”erinomaisesta suomennoksesta”.


title: Kari Salmelainen

text: Kari Salmelainen (s. 26. joulukuuta 1948 Kotka) on suomalainen televisiojuontaja. Hän juonsi "Napakymppiä" vuosina 1985–2002 sekä vuonna 1994 "Tosihemmot" -viihdeohjelmaa ja vuonna 2012 "eX-sinkku" -deittiohjelmaa. Alun perin hän tuli MTV:hen äänitysapulaiseksi. Salmelainen sai 1988 Telvis-palkinnon parhaana miespuolisena televisioesiintyjänä. Salmelainen palkittiin elämäntyöstään Venla-gaalassa tammikuussa 2018.


title: Kari Salmelainen

text: Salmelainen on toiminut myös laulajana. Vuonna 1986 julkaistiin hänen ensimmäinen studioalbuminsa "Tahdon olla sun napakymppis". Salmelainen oli ehdolla vuoden 2004 europarlamenttivaaleissa keskustan listalla saaden 2 412 ääntä.


title: Kari Salmelainen

text: Hänen puolisonsa on ohjaaja Sirpa Teräs. Pari asuu Hämeenlinnassa.


title: Kari Salmelainen

text: Kari Salmelainen oli marraskuussa 2014 vierailemassa suomalaisessa viihdeohjelmassa Putous.


title: Televisiojuontaja

text: Televisiojuontaja on henkilö, joka juontaa televisio-ohjelmia. Televisiojuontaja voi näkyä ruudussa joko osittain tai kokonaan. Jälkimmäistä tilannetta kutsutaan ammattitermistössä kokovartalojuonnoksi, kun taas aiempaa niin sanotuksi profiili- tai potrettijuonnoksi.


title: Televisiojuontaja

text: Sosiaalisen median aikakaudella verkkovideot ovat yleistyneet ja televisiojuontajien rinnalle on kohonnut videojuontajien ammattikunta. Rajanveto on melko vaikeaa, mutta yleisesti ottaen voidaan sanoa videojuontajien juontavan videoita ja televisiojuontajien juontavan televisio-ohjelmia.


title: Ranskan liigacup

text: Coupe de la Ligue eli Ranskan liigacup on cup-muotoinen jalkapallokilpailu, jossa aina hävinnyt joukkue putoaa seuraavalta kierrokselta pois. Liigacupin voittaja saa osallistua seuraavalla kaudella Euroopan UEFA Europa League -kilpailuun. Menestynein seura cupissa on Paris Saint-Germain jolla on kahdeksan mestaruutta.Paris Saint-Germain (8) 1995, 1998, 2008, 2014, 2015, 2016, 2017, 2018


title: Ranskan liigacup

text: Girondins de Bordeaux (3) 2002, 2007, 2009


title: Ranskan liigacup

text: Olympique de Marseille (3) 2010, 2011, 2012


title: Vera Zvonarjova

text: Vera Igorevna Zvonarjova (, s. 7. syyskuuta 1984 Moskova, Venäjä) on venäläinen tennispelaaja. Zvonarjova viihtyy yhtä lailla kaikilla pinnoilla. Hänen valmentajanaan toimivat Jens Gerlach ja Aleksei Agejev. Hänen äitinsä Natalia Zvonarjova on pelannut maahockeyta ja voittanut olympiapronssia Moskovassa 1980.


title: Vera Zvonarjova

text: Hän toimii International Rett Syndrome Foundationissa, jonka tarkoituksena on lisätä lasten kehitystä hidastavan Rettin oireyhtymän tuntemusta.


title: Vera Zvonarjova

text: Zvonarjova selviytyi vuoden 2003 Ranskan avoimissa puolivälieriin voitettuaan neljännellä kierroksella Venus Williamsin erin 2–6, 6–2, 6–4. Maannainen Nadja Petrova kuitenkin esti Zvonarjovan etenemisen semifinaalivaiheeseen luvuin 1–6, 6–4, 3–6. Tämä säilyi lähes kuusi vuotta Zvonarjovan parhaana saavutuksena Grand Slam -turnauksissa. Australian avoimissa 2009 hän pääsi välieriin voitettuaan muun muassa neljännellä kierroksella Nadja Petrovan. Välierissä hän hävisi maannaiselleen Dinara Safinalle eräluvuin 3–6, 6–7(4). Vuoden 2010 Wimbledonin tennisturnauksessa Zvonarjova pääsi finaaliin kukistettuaan välieräottelussa Tsvetana Pironkovan 3–6, 6–3, 6–2. Loppuottelussa hän hävisi Serena Williamsille 3–6, 2–6. Hän pääsi finaaliin myös Yhdysvaltain avoimissa 2010 voittamalla puolivälierässä Kaia Kanepin ja välierässä Caroline Wozniackin. Finaalissa hän hävisi kuitenkin Kim Clijstersille luvuin 6–2, 6–1.


title: Vera Zvonarjova

text: Pekingissä 2008 Zvonarjova voitti olympiapronssia, kun hän kaatoi Kiinan Li Nan pronssipelissä 6–0, 7–5. Marraskuussa 2008 hän selviytyi WTA:n mestaruusturnauksen loppuotteluun, jossa hän hävisi Venus Williamsille eräluvuin 7–6(5), 0–6, 2–6.


title: Vera Zvonarjova

text: Zvonarjova on voittanut urallaan kaksitoista WTA-kaksinpeliturnausta. Toistaiseksi arvokkaimman voittonsa hän saavutti Indian Wellsissä maaliskuussa 2009. Hän voitti loppuottelussa Ana Ivanovićin eräluvuin 7–6(5), 6–2 ja sai palkintorahaa 700 000 dollaria. Nelinpelissä hän on voittanut viisi WTA-turnausta, joista arvokkaimmat ovat Yhdysvaltain avoimet 2006 ja Indian Wells 2009. Sekanelinpelimestaruuden hän on voittanut Yhdysvaltain avoimissa 2004 ja Wimbledonissa 2006.


title: The Damned

text: The Damned on vuonna 1976 Lontoossa perustettu yhtye, joka oli ensimmäisiä tunnettuja brittiläisiä punk-yhtyeitä. Yhtyeen ensimmäinen single "New Rose" ja albumi "Damned, Damned, Damned" ovatkin musiikkityylinsä ensimmäiset julkaisut Englannissa.


title: The Damned

text: Vaikka The Damnedin musiikki olikin aluksi punk-tyylistä, se tunnetaan parhaiten goottirock-tyylisenä yhtyeenä, jonka musiikissa on kuultavissa vaikutteita muun muassa psykedeelisestä rockista ja ns. teatterirockista (esimerkiksi Screaming Lord Sutch).


title: The Damned

text: The Damnedin uran menestyksellisimpänä vaiheena voidaan pitää vuosia 1985–1987, jolloin se levytti MCA:lle kaksi psykeedelisvaikutteista goottirock/pop-albumia "Phantasmagoria" ja "Anything", sekä ”Eloise”-klassikon coverversion, joka nousi brittilistan kärkeen keväällä 1986.


title: The Damned

text: 1990-luvun alussa osa The Damnedin jäsenistä jatkoi Phantom Chords -yhtyeessä David Vanianin johdolla. Yhtye levytti kaksi albumia, joista vain toinen (1995) on kuitenkin julkaistu.